Kifisia Press: 10/23/2011\nΑν τηλεφωνήσει στο κινητό σας κάποιος που θα σας πει ότι είναι τεχνικός εταιρείας!.....και ότι κάνει έλεγχο στο τηλέφωνό σας και ότι θα πρέπει να πατήσετε #90 ή 09# ή…..οποιονδήποτε άλλο αριθμό!.....ΚΛΕΙΣΤΕ ΑΜΕΣΩΣ ΤΟ ΤΗΛΕΦΩΝΟ ΣΑΣ ΧΩΡΙΣ ΝΑ ΠΑΤΗΣΕΤΕ ΚΑΠΟΙΟ ΑΡΙΘΜΟ.\nΠρόκειται για «κάποια» εταιρεία-απάτη!.....που χρησιμοποιεί μια «ειδική» συσκευή, η οποία μόλις επιλέξετε τους παραπάνω αριθμούς, μπορεί να μπει στην δική σας κάρτα SIM και να παίρνει τηλέφωνα χρεώνοντας σας!\nΕπίσης, αν σας στείλουν μήνυμα από μια εταιρεία με αριθμό 54300, μην το ανοίξετε, γιατί σας θεωρούν αυτόματα πελάτη και σας στέλνουν καθημερινά μηνύματα που τα χρεώνουν με 1,6 ευρώ το καθένα!\nΠροσοχή λοιπόν…..και ενημερώστε όσους περισσότερους μπορείτε!!\nLabels: Τηλεφωνική Απάτη, SIM, SMS 54300\nΕγκαίνια του My Place στην Νέα Ερυθραία!\nΤο νέο My Place στη Νέα Ερυθραία άνοιξε και υποδέχτηκε μικρούς και μεγάλους . Το My Place επέκτεινε τη δραστηριότητά του με τη δημιουργία ενός νέου σύγχρονου κέντρου παιχνιδιού, δημιουργικής απασχόλησης και εκπαίδευσης στη Νέα Ερυθραία.\nΔέσποινα Πουλημένου, Χριστίνα Στράτου, Αλεξία\nΒερνίκου, Φαίη Μπαρμπαλιά, Μάγια Αλιβιζάτου.\nΣτην οδό Εκάλης 37, το νέο My Place προσφέρει σε παιδιά και γονείς τα αναγνωρισμένα προγράμματα του My Place Ψυχικού. Το Σάββατο 8 Οκτωβρίου η Μάγια Αλιβιζάτου και η Αλεξία Βερνίκου , οι νεαρές ιδιοκτήτριες και εμπνεύστριες της εταιρίας, υποδέχτηκαν μικρούς και μεγάλους για να τους ξεναγήσουν στους χώρους και στη φιλοσοφία του My Place.\nΝίκος Βερνίκος, Σοφία Δοξιάδη.\nΑπό τις 4.00μμ έως τις 8.00μμ αγόρια και κορίτσια ηλικίας από 18 μηνών έως 6 χρονών είχαν τη δυνατότητα να γνωρίσουν από κοντά τα πρωτότυπα προγράμματα του My Place και να διασκεδάσουν μαζί με τους παιδαγωγούς μαγειρεύοντας, ζωγραφίζοντας, κάνοντας γυμναστική κ.α.\nLabels: My Place Νέας Ερυθραίας, My Place Ψυχικού\nΟι Μεταπλάσεις του Δημήτρη Βλάση!\nΜια πολύ ενδιαφέρουσα έκθεση γλυπτικής εγκαινιάστηκε τη Δευτέρα 10 Οκτωβρίου στη Στοά Σπηρομήλιου - City Link Βουκουρεστίου 3 στο κέντρο της Αθήνας.\nΠρόκειται για τις Μεταπλάσεις του ταλαντούχου κι εμπνευσμένου αρχιτέκτονα, σκηνοθέτη, σκηνογράφου Κηφισιώτη Δημήτρη Βλάσση, που περιλαμβάνουν 10 μεγάλα γλυπτά από ανοξείδωτο χάλυβα, σίδερο και ξύλο φτιαγμένα με πολύ μαεστρία, δεξιοτεχνία και αγάπη από τον καλλιτέχνη, που σε κάθε του έκθεση έχει να μας παρουσιάσει και να μας πει κάτι πολύ ενδιαφέρον και πάντα αξίζει συγχαρητηρίων.\nΟ Δημήτρης Βλάσσης με τη σύζυγό του Ασπασία υποδέχονταν τους καλεσμένους που γέμισαν τη Στοά Σπηρομήλιου και θαύμασαν την πραγματικά εντυπωσιακή καινούργια δουλειά του. Επιστήμονες, καλλιτέχνες, επιχειρηματίες, δημοσιογράφοι έδωσαν το παρόν.\nΣτον κατάλογο που συνοδεύει την έκθεση προλογίζουν εκτός του δημιουργού ο Γιάννης Δελούδης, ο Μίμης Πλέσσας, ο δικηγόρος Γιώργος Στεφανάκης και η ιστορικός τέχνης Ελισάβετ Πλέσσα που μεταξύ άλλων τονίζει : «Υπάρχει ένα κοινό νήμα που διατρέχει τη γλυπτική του Δημήτρη Βλάσση σχηματίζοντας μια καμπύλη που μέσα της τυλίγει όλες τις πτυχές του πολυσχιδούς δημιουργικού του έργου».\nΟ Δημήτρης Βλάσσης γεννήθηκε στον Πειραιά το 1946 αποφοίτησε από το ΕΜΠ το 1969, δίδαξε αρχιτεκτονικό σχέδιο, έκανε πολλές ομιλίες για την αρχιτεκτονική και την τέχνη γενικότερα. Πολυτάλαντος ο Δημήτρης Βλάσσης έγραψε το βιβλίο «Σημειώματα στη δομή του σημερινού σπιτιού, Δημήτρης Βλάσσης: Αρχιτεκτονική, Design, Γλυπτική, Θέατρο» και τη μελέτη του «Η Σκηνοθεσία της Αρχιτεκτονικής».\nΈχει συμμετάσχει σε ομαδικές εκθέσεις, έχει κάνει πολλές ατομικές στην Ελλάδα και το εξωτερικό. Ασχολείται παράλληλα με το θέατρο σαν σκηνοθέτης, σκηνογράφος, συγγραφέας.\nΗ έκθεση θα διαρκούσε μέχρι τις 22 Οκτωβρίου 2011, αλλά δυστυχώς λόγω των γεγονότων της Τετάρτης 19/10/2011 υπήρξαν δύο απώλειες και τα έργα επεσύρθησαν!\nPosted by Δημήτριος Αγγελίδης at 4:00 μ.μ.\nLabels: Δημήτρης Βλάσσης, Έκθεση Γλυπτικής ΜΕΤΑΠΛΑΣΕΙΣ\nΕθνική Επέτειος της 28ης Οκτωβρίου!\nΓιορτάζουμε την 28η Οκτωβρίου 1940, αντλώντας από το μεγαλείο του Ελληνικού παρελθόντος…..δύναμη για το παρόν και.....όραμα για το μέλλον!\nPosted by Δημήτριος Αγγελίδης at 9:06 π.μ.\nLabels: Εθνική Επέτειος της 28ης Οκτωμβρίου, Το έπος του 1940\nΝα με φοβάστε…!!\nΓια την αντιγραφή ο ΤΑΚΗΣ ΝΙΚΟΛΑΚΟΠΟΥΛΟΣ\nΈγραφα ένα κείμενο για τον πολύπαθο ιδιωτικό τομέα, για το πόσο περήφανη είμαι που ανήκω σε αυτόν, όταν οι ειδήσεις και οι εικόνες στην τηλεόραση με πιάσανε απ’ το λαιμό, με δάγκωσαν και λύσσαξα από οργή και αγανάκτηση.\nΔυο κουβέντες θέλω μόνο να πω σε όλους εκείνους τους κύριους Πούλους που βρωμίζουν τις μέρες μου. Φωτόπουλοι, Μπαλασόπουλοι, Λυμπερόπουλοι και λοιποί «αγωνιστές», επίδοξοι σωτήρες που μαζεύτηκαν γύρω μου σαν τα όρνια και κρώζουν για την σωτηρία μου.\nΤο σεβάστηκα, έτριξα τα δόντια, περπάτησα, έζησα με τα σκουπίδια, πέρασα ώρες κολλημένη στην κίνηση, πλήρωσα αγόγγυστα λογαριασμούς, βίωσα την παράνοια του δημόσιου τομέα. Δεν σας είδα ποτέ να διαδηλώνετε ή να απεργείτε ζητώντας κάτι διαφορετικό από το καλό της τσέπης σας. Ποτέ. Μια ζωή στους δρόμους ανάλογα το συμφέρον σας, το βόλεμα σας, την θεσούλα σας. Και εγώ να κάνω υπομονή, να λεω μέσα μου πάνω από όλα το δικαίωμα του άλλου να διεκδικεί.\nΝα με φοβάστε. Να φοβάστε την οργή μου. Μπορεί για όλους, κυβερνώντες, αντιπολιτευόμενους, τροϊκανούς να είμαι ένα νούμερο, μια παράπλευρη απώλεια, μια στατιστική του ΟΑΕΔ αλλά έχω μάθει να παλεύω σκληρά για να επιβιώνω, εν αντιθέσει με εσάς που τόσα χρόνια μάθατε μόνο να επιπλέετε. Η θάλασσα της μισαλλοδοξίας σας στερεύει!!\nΠηγή.... Άρτεμης Καπούλα στις 14/10/2011\nPosted by Δημήτριος Αγγελίδης at 4:45 μ.μ.\nLabels: ΓΣΕΕ, Εργατοπατέρες, ΟΑΕΔ, ΠΟΕ ΟΤΑ\nΔιαγωνισμός Make-Up Masters 2011 της SEPHORA!\nΜε μία παραγωγή αντάξιας αυτών του εξωτερικού, πραγματοποιήθηκε στο Golden Hall, ο διαγωνισμός SEPHORA Make-Up Masters 2011 σε συνεργασία με την Lancome, ηγέτιδα εταιρία προϊόντων μακιγιάζ στον κόσμο.\nΧριστίνα Μποσνακίδου-2η νικήτρια-, Δημήτρης Λελάκος-\nBrand Manager Lancome-, Καλλιόπη Πέντσα-1η νικήτρια-, Γιώργος\nΓαλάνης- Marketing Manager Sephora-, Κατερίνα Παπαμανουσάκη-3η\nΟι 8 φιναλίστ από όλη την Ελλάδα δημιούργησαν το δικό τους μακιγιάζ εμπνευσμένο από τη Femme Fatale του φετινού φθινοπωρινού look της Lancome και κέρδισαν τις εντυπώσεις των παρευρισκομένων.\nΤο διαγωνιστικό κομμάτι ολοκληρώθηκε με ένα catwalk, όπου οι Make-Up Artists επιχειρηματολόγησαν για το μακιγιάζ τους, αλλά και προσέφεραν σε όλους εμάς τα στοιχεία εκείνα που θα ήθελαν να έχει η Femme Fatale.\nΟ Κηφισιώτης επιχειρηματίας μόδας Χάρης Τσιμόγιαννης, η\nΚηφισιώτισα Έλενα Ντάβλα κι ο δ/ντής του οίκου Όσκαρ ντε λε Ρέντα\nΗ νικήτρια του διαγωνισμού, Πέντσα Καλλιόπη (Make-Up artist στο κατάστημα SEPHORA Κηφισιάς), αναδείχθηκε make up master για την Ελλάδα έπειτα από τη συνεδρίαση της κριτικής επιτροπής και είναι εκείνη που θα εκπροσωπήσει τη SEPHORA Ελλάδος στον πανευρωπαϊκό διαγωνισμό SEPHORA Make-up Masters 2011 που θα πραγματοποιηθεί στο Παρίσι τον Ιανουάριο του 2012.\nΟι νικητές make up Artists, που αναδείχθηκαν από αυτή την τελική δοκιμασία της SEPHORA, εκτός των μεγάλων χρηματικών αλλά και άλλων βραβείων που αποκόμισαν, θα είναι σε θέση να προσφέρουν άψογη επαγγελματική εξυπηρέτηση προς όφελος των πελατών των καταστημάτων SEPHORA.\nΤόσοι οι καλεσμένοι, όσο και οι επισκέπτες του γνωστού εμπορικού κέντρου, που παρακολούθησαν την εκδήλωση, απήλαυσαν μία υπέροχη διοργάνωση αφιερωμένη σε μία από τις πιο αγαπημένες ασχολίες των γυναικών, το μακιγιάζ παρέα με ένα ζεστό καφέ από τα Starbucks.\nLabels: Lancome, SEPHORA Ελλάδος\nΜαθήματα πολιτικού σθένους από την Κύπρο!\nΟι αρχικές εκτιμήσεις για την ποσότητα 8 δις κυβικών ποδών φυσικού αερίου το οποίο εντοπίστηκε στο θαλάσσιο «Οικόπεδο 12» ή «Αφροδίτη» στην ΑΟΖ της Κύπρου, είναι ακόμη πιο αισιόδοξες μετά την έναρξη της γεώτρησης από την αμερικάνικη εταιρεία Noble Energy!\nΌπως όλα δείχνουν η ποσότητα αγγίζει τα 11 δις κυβικά πόδια, γεγονός το οποίο καθιστά την Κύπρο εξαιρετικά ελκυστικό πεδίο για την ανάπτυξη επενδύσεων από διεθνείς ενεργειακούς κολοσσούς για την διεξαγωγή ερευνών και την εκμετάλλευση των μεγάλων ποσοτήτων υδρογονανθράκων εντός της Κυπριακής ΑΟΖ!\nΗ Κυπριακή Δημοκρατία συνεχίζει να υλοποιεί με τρόπο απαρέγκλιτο το ενεργειακό της πρόγραμμα παρά τις συνεχείς Τουρκικές προκλήσεις! Παράλληλα δείχνει τον δρόμο στην Ελληνική Κυβέρνηση η οποία δυστυχώς μέχρι σήμερα δεν «τολμά» ούτε καν την χάραξη της Ελληνικής ΑΟΖ!!\nΠληροφορούμεθα ότι ο Διευθυντής της Υπηρεσίας Ενέργειας του κυπριακού Υπουργείου Εμπορίου, Βιομηχανίας και Τουρισμού κ. Σόλων Κασίνης υπέβαλε στον έλληνα Υφυπουργό του Υπουργείου ΠΕΚΑ κ. Γιάννη Μανιάτη, γραπτές εισηγήσεις για το πως θα πρέπει η Ελλάδα να προχωρήσει στον καθορισμό της Ελληνικής ΑΟΖ για έρευνες και γεωτρήσεις για εξεύρεση φυσικού αερίου!\nΣυγκεκριμένα, όπως ανέφερε ο κ. Κασίνης: « η Ελλάδα πρέπει να δηλώσει και να προχωρήσει, ως το τέλος του χρόνου, στην κατακύρωση προσφορών για να κάνει σεισμικές έρευνες και να καθορίσει χάρτη με τον οποίο θα δηλώνει την πρόθεσή της για κήρυξη Αποκλειστικών Οικονομικών Ζωνών! Από την στιγμή που θα γίνει αυτό και θα παρουσιαστεί χάρτης, είναι ως να δηλώνεται ότι η Ελλάδα θέλει να υπάρχει ΑΟΖ και μεταξύ αυτής και της Κύπρου»!\nΤο θαλάσσιο «Οικόπεδο 12» συνορεύει με το μεγάλο ισραηλινό κοίτασμα φυσικού αερίου «Λεβιάθαν». Είναι αντιληπτό ότι η ύπαρξη τεράστιων κοιτασμάτων, κυπριακών και ισραηλινών, στην ανατολική λεκάνη της Μεσογείου και στις γειτνιάζουσες ΑΟΖ της Κυπριακής Δημοκρατίας και του Ισραήλ, συνιστούν την βασική προϋπόθεση για την ενοποίηση του υποθαλάσσιου πλούτου στη βάση της συγκρότησης ενός γεωστρατηγικού άξονα Ελλάδας – Κύπρου – Ισραήλ για την θωράκιση της περιοχής έναντι των διαχρονικών τουρκικών απειλών!\nΓιατί η Ελληνική Κυβέρνηση δεν έχει το πολιτικό σθένος να εφαρμόσει άμεσα τις εισηγήσεις της Κύπρου για τον καθορισμό της Ελληνικής ΑΟΖ;;....την στιγμή μάλιστα που ευρύτερα στην Μέση Ανατολή και στην Ανατολική Μεσόγειο βρίσκεται σε εξέλιξη το διεθνές διπλωματικό και γεωστρατηγικό παιχνίδι υπέρ του άξονα Ελλάδας - Κύπρου - Ισραήλ!!\nLabels: ΑΟΖ Ελλάδας, ΑΟΖ Κύπρου, Κοίτασμα Αφροδίτη, Κοίτασμα Λεβιάθαν, Noble Energy\nΤο καλοκαίρι του Όσκαρ ντε λα Ρέντα!\nTο fashion show- κοκτέιλ με την ονειρεμένη συλλογή για την άνοιξη και το καλοκαίρι 2012 του σπουδαίου και κορυφαίου της παγκόσμιας μόδας Όσκαρ ντε λα Ρέντα, που έχει κατακτήσει πολλές καρδιές και διαθέτει χιλιάδες θαυμάστριες ανά τον κόσμο, είχαμε την ευκαιρία να απολαύσουμε πρόσφατα στην πολυτελή μπουτίκ του αποκλειστικού του αντιπροσώπου Χάρη Τσιμόγιαννη στην Κηφισιά.\nΜποάζ Μαζόν, Ελίζα ντε λα Ρέντα- Μπόλεν,\nΚατερίνα Λαυρεντιάδη, Χάρης Τσιμόγιαννης.\nΟι προτάσεις του λοιπόν, διαθέτουν φαντασία, άψογο στυλ, και όπως πάντα τεράστια σημασία στη λεπτομέρεια. Τόσο οι απογευματινές δημιουργίες όσο και οι εκπληκτικές βραδινές τουαλέτες μας έκοψαν την ανάσα!\nΡούλα Τσουκαλά, Νέλλη Δόξα, Αικατερίνη Λαλαούνη.\nΣτην όμορφη εκδήλωση παραβρέθηκε και η κόρη του μαιτρ Ελίζα ντε λα Ρέντα- Μπόλεν με τον σύζυγό της και Διευθύνοντα Σύμβουλο της επιχείρησης Άλεξ Μπόλεν.\nΦρόνη Δανάλη, Ρόη Δανάλη- Αποστολοπούλου,\nΧάρης Τσιμόγιαννης, Χρυσούλα Λαιμού, Καίτη Βακάλη.\nΕπί της υποδοχής ο οικοδεσπότης Χάρης Τσιμόγιαννης καλωσόριζε τις πολυπληθείς κομψές πελάτισσες και φίλες που γέμισαν ασφυκτικά τα πολυτελή σαλόνια του χώρου, ενθουσιάστηκαν από τα μοντέλα, γεύτηκαν εδέσματα από το Daily Fresh, δοκίμασαν γαλλικά macaron και δροσίστηκαν με παγωτά kayak.\nΤο παρόν έδωσαν και φανατικές του διάσημου Designer εκ του εξωτερικού!\nLabels: Μπουτίκ Χάρη Τσιμόγιαννη, Όσκαρ ντε λα Ρέντα\nΠρακτικές συμβουλές για αναστολή της γήρανσης!\nΗ αύξηση του μέσου όρου ζωής και η καλύτερη ποιότητα της, δημιουργεί την ανάγκη παράταση της νεανικής εμφάνισης η οποία μπορεί να περνά μέσα από την διατροφή. Να μερικές πρακτικές συμβουλές:\n1. Καταναλώστε όσο το δυνατόν μεγαλύτερη ποικιλία φρούτων και λαχανικών. Τα χρώματα των φρούτων και των λαχανικών υποδηλώνουν και τον τύπο του αντιοξειδωτικού που παρέχουν. Για να πάρετε μία μεγάλη ποικιλία θρεπτικών συστατικών καταναλώστε ποικιλία χρωμάτων («ουράνιο τόξο» στη διατροφή).\n2.Προσπαθήστε να πειραματίζεστε με καινούρια και πολύχρωμα φρούτα και λαχανικά και ενθαρρύνετε και τα μέλη της οικογένειάς σας να κάνουν το ίδιο. Τρώτε εναλλακτικά καθημερινά Ρόδι, Αβοκάντο (με μέτρο γιατί είναι πολύ πλούσιο σε λίπος και άρα θερμίδες), Άγρια φρούτα του δάσους (βατόμουρα, μούρα, χυμό βατόμουρου), Ξερά δαμάσκηνα, Πεπόνι, Όλα τα εσπεριδοειδή (πορτοκάλια, ακτινίδια, φράουλες, μάνκγο, γκρέιπ φρουτ).\n3. Προγραμματίστε τουλάχιστον δύο γεύματα την εβδομάδα με όσπρια, ως κύρια πηγή πρωτεΐνης. Είναι πολύ θρεπτικός ο συνδυασμός τους με ρύζι, π.χ. φακόρυζο, ρεβίθια με ρύζι «παντρεμένα».\n4. Πειραματιστείτε με φρέσκα βότανα, καρυκεύματα και μπαχαρικά. Χρησιμοποιείστε σε αφθονία το σκόρδο και το κρεμμύδι, στις σαλάτες, στις σούπες και τις διάφορες σάλτσες. Προτιμήστε το λεμόνι και το λάιμ στις σαλάτες σας, αντί για ξίδι.\n5. Επιλέξτε προϊόντα ολικής αλέσεως, όπως ψωμί ολικής αλέσεως και αναποφλοίωτο ρύζι.\n6. Προσθέστε ξηρούς καρπούς στις σαλάτες, στις σούπες, στα δημητριακά και στις σάλτσες σας (π.χ. ζυμαρικά με σάλτσα από φρέσκο σπανάκι με καρύδια και αμύγδαλα).\n7. Φτιάξτε ντιπς από ξηρούς καρπούς, όσπρια και λαχανικά και συνδυάστε τα με σνακς από φρέσκα λαχανικά (καρότο, αγγούρι).\n8. Επιλέξτε ανεπεξέργαστα τρόφιμα, που εξασφαλίζουν καλύτερες συνθήκες παραγωγής και συντήρησης.\n9. Επιλέξτε ελαφρύ τρόπο μαγειρέματος των γευμάτων σας, ώστε να εξασφαλιστεί η διατήρηση των θρεπτικών συστατικών των τροφίμων, π.χ. ατμομάγειρας.\n10. Πειραματιστείτε γευστικά με τροφές που πιστεύεται ότι ανήκουν στις αντιγηραντικές όπως το κεχρί, το μαυροσίταρο (φαγόπυρο), το λιναρόσπορο, τη σόγια, το αβοκάντο, το τζίντζερ, το μπρόκολο, την καρύδα,\n11. Αποφύγετε την κατανάλωση καφέ, ζάχαρης, ανθρακούχων ποτών και οινοπνεύματος (προτιμήστε το κρασί -οίνος με νερό-).\n12. Εξασφαλίστε την επαρκή ενυδάτωση του οργανισμού (νερό με ενδεχομένως λίγες σταγόνες λεμόνι και κομματάκια μαστίχας)\n13. Αυξήστε την ήπια αερόβια δραστηριότητά σας και.....\nκαλά αποτελέσματα τα οποία σίγουρα θα εμφανιστούν αν επιμείνετε και μείνετε!!\nLabels: Αντιγήρανση, Υγιεινή Διατροφή\nΔεν μπήκαμε καλά-καλά στο χειμώνα και πήραμε γεύση καλοκαιριού. Και αυτό συνέβη στο Κέντρο ΓΑΙΑ του Μουσείου Φυσικής Ιστορίας Γουλανδρή στην Κηφισιά, όπου απολαύσαμε το ανοιξιάτικο- καλοκαιρινό fashion show 2012, του προικισμένου σχεδιαστή μόδας Βρεττού Βρεττάκου.\nΟ Βρεττός Βρεττάκος με την Τζόσυ Βιντζηλαίου - χορηγός - και\nτην Δέσποινα Βανδή.\nΕντυπωσιακές δημιουργίες με εκλεπτυσμένη φινέτσα, για γυναίκες που θέλουν να ξεχωρίζουν, χειροκροτήθηκαν με ενθουσιασμό από τις πάνω από πεντακόσιες καλεσμένες και από το χώρο του θεάματος, αφού κι εκεί ο Designer είναι ιδιαίτερα αγαπητός.\nΗ Χρυσούλα Κέρος με την κόρη της Ζωή.\nΜε το ταλέντο και την δημιουργική του φαντασία ο Βρεττός Βρεττάκος, απέδειξε για μια ακόμη φορά ότι αξίζει το θαυμασμό μας.\nΑγγελική Πέτα της χορηγού Kincare Methods , Γιώργος Ντάβλας\nΟ Γιάννης Μαρκετάκης είχε αριστοτεχνικά μακιγιάρει τα μανεκέν με προϊόντα Max Factor. To welcome κοκτέιλ ήταν της χορηγού Campari , ενώ κυκλοφορούσαν και γλυκείς πειρασμοί Max Perry ειδικά φτιαγμένοι από τους σεφ του οίκου για την ιδιαίτερη αυτή βραδιά.\nLabels: Βρεττός Βρεττάκος, Κέντρο ΓΑΙΑ, Max Factor\nΗ νότια Χώρα του....βορά!\nΣαν τρέχεις στις ταχύτητες που οι καιροί απαιτούν επιβάλλεται να προβλέπεις τις στροφές μπροστά σου. Ειδάλλως κινδυνεύεις να εκτροχιαστείς, να ανατραπείς, να μείνεις πίσω, να χαθείς.\nΤους ρυθμούς δεν τους διαλέγεις, πάντα μόνος σου οι περισσότεροι σου προκύπτουν. Μένει σε σένα να μπορέσεις να συντονίσεις το βήμα σου με τις διεθνείς εξελίξεις, ιδίως αν συμβαίνει να είσαι μικρός.\nΗ Ελλάδα είναι μια Χώρα και μικρή και ταυτόχρονα μεγάλη. Μικρή στο μέγεθος αλλά παράλληλα ανάμεσα στις 30 περισσότερο αναπτυγμένες οικονομίες του κόσμου. Τα όσα κατακτήσαμε, παρά τα λάθη και τις παραλείψεις στην πρόσφατη μετά την Χούντα περίοδο είναι τόσα, που ήταν αδύνατο να θεωρηθούν όνειρα ανθρώπου με σώας φρένας....πριν μόλις 30 χρόνια!\nΜετέχουμε ομάδας υψηλού επιπέδου μελών, την Ε.Ε. Βέβαια τούτο συνεπάγεται κοινή μοίρα με το σύνολο των Χωρών οι οποίες την συναποτελούν. Ωστόσο οι πιθανότητες η κοινή πορεία μας μαζί τους να αποβαίνει για μας θετική είναι προφανώς περισσότερες μιας καταστροφικής εξέλιξης.\nΗ επιλογή της ένταξής μας στην Ε.Ο.Κ. τότε, υπήρξε σωτήρια. Επιβλαβής αποδείχτηκε η μη αξιοποίηση εκ μέρους μας των ευκαιριών που μας πρόσφερε! Εξαπατήσαμε τον εαυτόν μας νομίζοντας πως η στιγμή της ένταξης σήμαινε από μόνη της και αναβάθμισή μας σε ευρωπαϊκού επιπέδου Κράτος και Οικονομία. Υπήρξε τούτο πλάνη μεγάλη και οικτρά. Ακριβώς το αντίθετο συνέβαινε.\nΈπρεπε τρέχοντας να κτίσουμε ένα σύγχρονο ευρωπαϊκού επιπέδου Κράτος και μια Οικονομία ανταγωνιστική των εταίρων μας. Αντί αυτών σε μεγάλο βαθμό επιχειρήσαμε να ξεγελάσουμε αλλά περισσότερο να ξεγελάσουμε εαυτόν.\nΤώρα γυμνοί και αδύναμοι παρασυρμένοι από το παγκόσμιο οικονομικό τσουνάμι αναμένουμε πέραν των προσπαθειών μας και το θαύμα.\nΌλα τα παραπάνω είναι γνωστά και χιλιοακουσμένα Η επανάληψη όμως, μήτηρ πάσης μαθήσεως, αν και τούτο δεν απεδείχθη στην περίπτωσή μας χρήσιμη γνώση και εμπειρία.\nΟυδέποτε ως Λαός δεν εκτιμήσαμε σωστά τις καταστάσεις κατά την περίοδο που ίσχυαν. Μόνο μερικοί από τους ηγέτες μας πήραν αποφάσεις βλέποντας στο μέλλον και μας τις επέβαλαν. Ευτυχώς. Αιωνία τους μνήμη!\nLabels: Αξιοποίηση ευκαιριών, Ηγέτες με όραμα, Οικονομικό τσουνάμι, Υπόσταση της Ε.Ε.\nΗ γιορτή της Bosch στην Κηφισιά!\nΗ Bosch συμπληρώνει 125 χρόνια από την ίδρυσή της και γιορτάζει με σειρά ενεργειών και προνομίων για τους καταναλωτές. 125 χρόνια της εταιρίας που ενέταξε στην εταιρική κουλτούρα και την επιχειρηματική στρατηγική της την αξιοπιστία, την αποτελεσματικότητα και την εμπιστοσύνη, αξίες που θεμελιώθηκαν από τον ιδρυτή της Robert Bosch.\nΓιούργκεν Φουκς,Marketing Director του ομίλου BSH, Κων.\nΜπομπής Διευθύνων Σύμβουλος Robert Bosch, Λευτέρης Ελευθεράκης\nΔιευθύνων Σύμβουλος του Ομίλου.\nΜε αφορμή αυτήν την επέτειο, την Πέμπτη 29 Σεπτεμβρίου η Bosch - Οικιακές Συσκευές πραγματοποίησε εορταστική εκδήλωση για τους εκπροσώπους των ΜΜΕ στα γραφεία της στην Κηφισιά. Κατά τη διάρκεια της εκδήλωσης οι καλεσμένοι είχαν την ευκαιρία να παρακολουθήσουν ομιλία του Διευθύνοντος Συμβούλου του ομίλου BSH, κ. Ελευθεράκη σχετικά με την πορεία της εταιρίας όλα αυτά τα χρόνια και τα μελλοντικά της πλάνα εξέλιξής της στην Ελλάδα. Παράλληλα, οι παρευρισκόμενοι ενημερώθηκαν για το πλάνο εορταστικών ενεργειών που έχει προγραμματίσει η εταιρία σε σχέση με τους καταναλωτές και μέχρι το τέλος του έτους.\nΟ Δημ. Κουτσουμπέλης και η Κάλι Τσιλίδου με την ομάδα της XL\nΣυγκεκριμένα, στο πλαίσιο του εορτασμού , η Bosch ξεκινά διαγωνισμό με τίτλο: «Είστε 125 ετών;» (εσείς και η παρέα σας). Ο διαγωνισμός θα πραγματοποιηθεί διαδικτυακά, μέσω ειδικού micro site στη διεύθυνση www.bosch125.gr και μιας εφαρμογής στο Facebook www.facebook.com/bosch125 αλλά και από το δίκτυο των συνεργαζόμενων με τη Βosch καταστημάτων, μέσω ειδικών φυλλαδίων που θα διανείμουν.\nΟι καταναλωτές καλούνται να σχηματίσουν ομάδες που θα έχουν συνολικό άθροισμα ηλικίας το 125 και να κερδίσουν έως 125 ευρώ επιστροφή χρημάτων σε όλες τις επετειακές συσκευές Bosch και συμμετοχή σε κλήρωση για 3 νοικοκυριά Bosch, αξίας 3.000 ευρώ το κάθε ένα!\nΑικ. Πελεκίδη, Στάθης Κουτσίκος, Άγγελος Καστριανάκης, Γιούργκεν Φουκς.\nΠαράλληλα, η εταιρία ανακοίνωσε την έναρξη του δεύτερου μέρους του διαγωνισμού «Be the Boss with Bosch», που έχει ξεκινήσει από το Μάρτιο, με την υποστήριξη της Νόνης Δούνια και του Γρηγόρη Αρναούτογλου και θα ολοκληρωθεί την περίοδο των Χριστουγέννων.\nΟ διαγωνισμός αυτός διεξάγεται σε συνεργαζόμενα με την εταιρία καταστήματα ηλεκτρικών ειδών και αφορά στα συστήματα σιδερώματος Bosch και ένα iPhone application: Το κοινό σιδερώνει ρούχα στην οθόνη αφής ενός iPad και οι 3 που πετυχαίνουν το υψηλότερο score κερδίζουν 3 συστήματα σιδερώματος Bosch και τη συμμετοχή τους στον τελικό διαγωνισμό με έπαθλα ένα ταξίδι στον Αγ. Μαυρίκιο και 2 iPhone 4!\nLabels: Συστήματα Σιδερώματος Bosch, Bosch, Robert Bosch\nΟ πρωθυπουργός μελετά σχέδιο μείωσης του χρέους των κ.κ. Στουρνάρα και Μάνου!\nΤην πρόταση της πρωτοβουλίας «Κ» που μειώνει το χρέος κατά 50% - 60% του ΑΕΠ, με αξιοποίηση της ακίνητης περιουσίας του Δημοσίου, μελετά ο πρωθυπουργός, σύμφωνα με την εφημερίδα Καθημερινή!\nΑναλυτικότερα, όπως αναφέρει η εφημερίδα, ο πρωθυπουργός Γ. Παπανδρέου - εν όψει της σημερινής συνόδου κορυφής - έχει στα χέρια του πρόταση εκμετάλλευσης της τεράστιας ακίνητης περιουσίας μέσω της έκδοσης ομολόγων που μπορεί να μειώσει το δημόσιο χρέος ακόμα και κατά 50% - 60% του ΑΕΠ.\nΣύμφωνα με αυτήν, η Ελλάδα θα μπορούσε σύντομα να αντλήσει κεφάλαια που ξεπερνούν τα 100 δις ευρώ αξιοποιώντας την τεράστια κρατική ακίνητη περιουσία. Το σχέδιο είναι απλό και θυμίζει σε κάποιον βαθμό το σχέδιο «Εύρηκα» που είχαν επεξεργαστεί σύμβουλοι της Γερμανίδας καγκελαρίου Άγκελα Μέρκελ.\n1. Την αποτίμηση από δύο διαφορετικούς αποτιμητές διεθνούς κύρους της αξίας της δημόσιας ακίνητης περιουσίας.\nΟι πιο πρόσφατες εκτιμήσεις (που δεν είναι αρκετά επίκαιρες) δείχνουν ότι η ακίνητη περιουσία του κράτους ανέρχεται σε περίπου 300 δις ευρώ. Ωστόσο, απαιτείται μια νέα και πλήρης καταγραφή της.\n3. Η κάθε εταιρία θα προχωρά στην έκδοση ομολόγου, το οποίο θα έχει την εγγύηση των ακινήτων του Δημοσίου.\nΤο ομόλογο αυτό θα είναι μακροπρόθεσμης διάρκειας (δηλαδή από 10 έτη και πάνω) και εκτιμάται ότι θα έχει υψηλή αξιολόγηση, δεδομένου ότι η εγγύησή του θα είναι τα ακίνητα του Δημοσίου.\n6. Η σημαντική λεπτομέρεια που καθιστά το σχέδιο ελκυστικό είναι ότι ανά πάσα στιγμή το κράτος θα έχει ταμειακά διαθέσιμα, θα μπορεί να αγοράζει το ομόλογο και να ανακτά την κυριότητα των ακινήτων.\nΔηλαδή, βάσει της συμφωνίας, οι δανειστές θα είναι υποχρεωμένοι να αποδεχτούν την προεξόφληση του ομολόγου και δεν θα έχουν κανένα δικαίωμα επί των ακινήτων που θα είναι η εγγύησή του.\nΜε τον τρόπο αυτόν εκτιμάται ότι το Δημόσιο μπορεί να αντλήσει αμέσως ποσά που ξεπερνούν τα 100 δις ευρώ και να τα χρησιμοποιήσει για τη μείωση του χρέους κατά περίπου 50% - 60% του ΑΕΠ. Η πηγή....\nLabels: Γ. Στουρνάρας, ΙΟΒΕ, Πρωθυπουργός Παπανδρέου, Πρωτοβουλία "Κ", Στ. Μάνος\nΠαρουσίαση βιβλίου της Σοφίας Κλώτσα!\nΣτο Εκάλη Club παρουσιάστηκε με επιτυχία το βιβλίο της ψυχολόγου-συγγραφέας Σοφίας Κλώτσα «Η απόφαση της Ευτυχίας» - εκδόσεις Καστανιώτη - που βρίσκεται τώρα στην τρίτη του έκδοση.\nΦωτεινή Μπαμπανάρα, Σοφία Κλώτσα.\nΠρολόγισε η δημοσιογράφος και Αντιδήμαρχος Κηφισιάς Νίνα Βλάχου, ενώ η συγγραφέας μίλησε για το ιδιαίτερο αυτό βιβλίο, που χωρίζεται σε κεφάλαια ώστε να μπορεί κάποιος να ανατρέξει στο κομμάτι που τον ενδιαφέρει, είτε αυτό είναι οι σχέσεις, τα επαγγελματικά, τα οικονομικά κλπ.\nΗ Σοφία μας έδωσε απλές αλλά σημαντικές συμβουλές για να κάνουμε όλοι τη ζωή μας καλύτερη! Το βιβλίο μας δείχνει πως μπορούμε να ξεπερνάμε πιο εύκολα δυσκολίες και εμπόδια, πως να βάζουμε και να πετυχαίνουμε τους στόχους που θέλουμε, και τέλος πως να κρατάμε έστω και λίγη αισιοδοξία......όταν τα πράγματα δεν πάνε καλά, κάτι πολύ επίκαιρο!\nΜετά η ψυχολόγος - συγγραφέας υπέγραψε βιβλία και μοιράστηκε μαζί μας μικρά μυστικά όπως το ότι «Η Απόφαση της Ευτυχίας» βρίσκεται μέσα στον καθένα από εμάς!\nPosted by Δημήτριος Αγγελίδης at 3:48 μ.μ.\nLabels: Αντιδήμαρχος Βλάχου, Εκάλη Club, Σοφία Κλώτσα


Ιό κονδυλωμάτων σε σκύλους\nΝερό διαβήτη στα σκυλιά\nΘηλωμάτωσης σε σκύλους\nΟ όρος θηλωμάτωση χρησιμοποιείται για να περιγράψει μια καλοήθης όγκος επί της επιφανείας του δέρματος. Ένας ιός, γνωστό ως θηλωμάτων, προκαλεί την ανάπτυξη. Η γενική εμφάνιση είναι κονδυλωμάτων-όπως, εγείρει, με την κεντρική επιφάνεια έχει ένα ανοικτό πόρου εάν η μυρμηγκιά αναστρέφεται. Σε σκύλους, οι κονδυλώματα συνηθέστερα παρουσιάζονται σε μία ανυψωμένη τρόπο; ωστόσο, ανεστραμμένη κονδυλώματα δεν είναι ασυνήθιστο. Το χρωματισμένο εμφάνιση παρουσιάζει συνήθως ως μια τραχιά επιφάνεια που είναι επίπεδη στην εμφάνιση και σε μαύρο χρώμα.\nΥπάρχουν περιπτώσεις όπου η θηλωμάτωση μπορεί να προχωρήσει, προκαλώντας κοινές μορφές καρκίνου του δέρματος. Είναι επίσης δυνατό για επεμβατικές καρκινικά κύτταρα να διεισδύσουν και να αρχίσει τρώγοντας τα υποκείμενους ιστούς. Είναι συνήθως βρίσκονται γύρω από τα χείλη, στόμα και τη γλώσσα. Σε νεαρά σκυλιά ο ιός κονδυλωμάτων μπορεί να είναι παρόντες γύρω από το στόμα, γεννητικά όργανα ή τα μάτια. Ωστόσο, το δέρμα μπορεί να επηρεαστεί σε οποιαδήποτε ηλικία.\nΘηλωμάτωση μπορεί να επηρεάσει τόσο τα σκυλιά και τις γάτες. Αν θέλετε θα θέλατε να μάθετε περισσότερα για το πώς αυτή η ασθένεια επηρεάζει τις γάτες, παρακαλώ επισκεφθείτε τη σελίδα του PetMD βιβλιοθήκη για την υγεία.\nΤα συμπτώματα που σχετίζονται με αυτή τη διαταραχή περιλαμβάνουν την κακή αναπνοή που σχετίζεται με από του στόματος θηλωμάτωση, αιμορραγία από το στόμα, αυξημένη ή μειωμένη όρεξη, και η υπερβολική έκκριση σιέλου. Τα σκυλιά θα αναπτύξουν συνήθως τα θηλώματα, που είναι ωοειδές ή κυκλικό σχήμα, γύρω από το κάτω μέρος της κοιλιάς.\nΘηλωμάτωση είναι μεταδοτική στη φύση και προκαλείται από το σκύλο του στόματος θηλωμάτων. Υπάρχουν κάποιες περιπτώσεις, όπου ο ιός είναι γενετικά κονδυλωμάτων που σχετίζονται με την φυλή.\nΟ κτηνίατρός σας θα λάβει μια βιοψία των βλαβών, αν ο θηλωμάτων είναι στη φύση του στόματος. Όταν υπάρχουν ενδείξεις ότι η θηλωμάτωση έχει επηρεάσει το δέρμα, ή υπάρχουν ορατές αλλαγές στο δέρμα και κυτταρικές δομές, παθολογικές εξετάσεις θα απαιτηθούν. Περαιτέρω δοκιμές που σχετίζονται με το ανοσοποιητικό σύστημα θα διαπιστώνει εάν ιού αντισώματα είναι παρόντα εντός των αλλοιώσεων.\nΠροφορική βλάβες γενικά θα εξαφανιστούν από μόνα τους. Η χειρουργική επέμβαση μπορεί να πραγματοποιηθεί για την απομάκρυνση τυχόν όγκων του στόματος; ωστόσο, το σκυλί σας δεν θα είναι σε θέση να τρώνε άνετα για ένα χρονικό διάστημα μετά την επέμβαση. Ο κτηνίατρός σας θα σας συμβουλεύσει σχετικά με το τι τρόφιμα θα είναι πιο κατάλληλο για το κατοικίδιο ζώο σας κατά τη διάρκεια της διαδικασίας ανάκτησης. Χρήση του φαρμάκου μπορούν επίσης να βοηθήσουν στην απομάκρυνση των κονδυλωμάτων, αλλά αυτή η θεραπεία θα πρέπει να διακόπτεται εάν η κατάσταση επαναλαμβάνεται.\nΛόγω της μεταδοτικής φύσης αυτής της ασθένειας, είναι σημαντικό να διαχωριστούν μολυσμένων ζώων από εκείνα που δεν έχουν μολυνθεί με τον ιό θηλώματος. Στόματος εμβολιασμός μπορεί να χορηγηθεί ως ένα προληπτικό μέτρο κατά της ασθένειας αυτής, και χρησιμοποιείται συνήθως σε εμπορικές ρείθρα όταν εστίες εμφανίζονται.\nΚαρκίνο του στόματος (Μελανοκυτταρικών) σε σκύλους\nΣμάλτο των δοντιών δυσπλασίας σε σκύλους\nΛοίμωξη από τον ιό Pseudorabies σε σκύλους\nΑνωμαλίες του δέρματος (papulonodular δερματοπάθειες) σε σκύλους\nΟ καρκίνος του δέρματος (αδενοκαρκίνωμα) σε σκύλους\nΑσθένειες του δέρματος από αλλεργίες στα σκυλιά\nΛοιμός στα σκυλιά\nΔιόγκωση των σιελογόνων αδένων σε σκύλους\nΦλεγμονή του δέρματος, μυς, και τα αιμοφόρα αγγεία σε σκύλους\nΑποστήματα σε σκύλους\nBotflies (Σκουλήκια) σε σκύλους\nΦλεγμονή των μαλακών ιστών στο στόμα σε σκύλους\nΠαρασιτική λοίμωξη (Η λεϊσμανίαση) σε σκύλους\nΦλύκταινες του δέρματος και φλύκταινες σε σκύλους\nΚαρκίνο του στόματος (Χονδροσάρκωμα) σε σκύλους\nΠαρωτίτιδα σε σκύλους


Χρονια Πολλα Γεματα Υγεια - Υγεια-διατροφη (BKS.0450140)\nΑρχική > Βιβλία > Υγεια • Διατροφή > ΧΡΟΝΙΑ ΠΟΛΛΑ ΓΕΜΑΤΑ ΥΓΕΙΑ\nΤΟΥΝΤΑΣ ΓΙΑΝΝΗΣ στην κατηγορία ΥΓΕΙΑ-ΔΙΑΤΡΟΦΗ\nΟΛΑ ΟΣΑ ΘΑ ΘΕΛΑΤΕ ΝΑ ΓΝΩΡΙΖΕΤΕ ΓΙΑ ΥΓΕΙΑ ΚΙΑ ΜΑΚΡΟΖΩΙΑ\nΚαθημερινά μας κατακλύζουν πληροφορίες για την υγεία μας. Πολλές απ' αυτές δυσκολευόμαστε να τις αξιολογήσουμε και ακόμα περισσότερο να τις αξιοποιήσουμε. Όχι μόνο γιατί οι περισσότεροι δεν είμαστε ειδικοί, αλλά κυρίως γιατί δεν έχουμε κατανοήσει τι είναι η υγεία και η αρρώστια, τους παράγοντες που τις καθορίζουν και πάνω απ' όλα τη δυνατότητα που έχει ο καθένας μας να προστατέψει και να βελτιώσει την υγεία του.\nΟ Γιάννης Τούντας είναι καθηγητής Κοινωνικής και Προληπτικής Ιατρικής στην Ιατρική Σχολή του Πανεπιστημίου Αθηνών. Έχει σπουδάσει Βιολογία, Ιατρική και Δημόσια Υγεία στα Πανεπιστήμια Αθηνών και Χάρβαρντ. Είναι διευθυντής του Κέντρου Μελετών Υπηρεσιών Υγείας της Ιατρικής Σχολής του Πανεπιστημίου Αθηνών και του Ινστιτούτου Κοινωνικής και Προληπτικής Ιατρικής (ΙΚΠΙ). Είναι επίσης συγγραφέας των βιβλίων "Κοινωνία και Υγεία", "Πολιτική Υγείας", "Υπηρεσίες Υγείας" (εκδόσεις Οδυσσέας), "Ζωή χωρίς Τσιγάρο" (εκδόσεις Τυπωθήτω) και εκδίδει το περιοδικό "Νέα Υγεία".\nΧΡΟΝΙΑ ΠΟΛΛΑ ΓΕΜΑΤΑ ΥΓΕΙΑ (BKS.0450140)\nΧΡΟΝΙΑ ΠΟΛΛΑ ΓΕΜΑΤΑ ΥΓΕΙΑ BKS.0450140 ΤΟΥΝΤΑΣ ΓΙΑΝΝΗΣ ΤΟΥΝΤΑΣ ΓΙΑΝΝΗΣ ΥΓΕΙΑ-ΔΙΑΤΡΟΦΗ ΧΡΟΝΙΑ ΠΟΛΛΑ ΓΕΜΑΤΑ ΥΓΕΙΑ


Ισχυρή σεισμική δόνηση με δεκάδες νεκρούς συγκλόνισε το Μεξικό – e-volos\nΤουλάχιστον 60 άνθρωποι έχασαν τη ζωή τους εξαιτίας του ισχυρού σεισμού ο οποίος έπληξε την Τρίτη το κεντρικό Μεξικό, σύμφωνα με νεότερο απολογισμό που έδωσαν αξιωματούχοι.\nΟ βαρύτερος απολογισμός καταγράφεται στην Πολιτεία Μορέλος, νότια της Πόλης του Μεξικού, η οποία θρηνεί 42 νεκρούς. Στην πρωτεύουσα, ο δήμαρχος Μιγκέλ Άνχελ Μανσέρα δήλωσε πως οι νεκροί είναι τουλάχιστον τέσσερις. Ο πρόεδρος της χώρας Ενρίκε Πένια Νιέτο δήλωσε ότι τουλάχιστον 27 κτίρια έχουν καταρρεύσει στην μεξικανική πρωτεύουσα.\nΣτην Πολιτεία του Μεξικού οι νεκροί είναι τουλάχιστον οκτώ, ανέφερε ο κυβερνήτης Αλφρέδο δελ Μάσο. Έξι θάνατοι έχουν αναφερθεί από την Πολιτική Προστασία στην Πολιτεία Πουέμπλα, λίγο νοτιότερα. Λίγο νωρίτερα ο κυβερνήτης της Μορέλος δήλωσε ότι τουλάχιστον 42 άνθρωποι έχασαν τη ζωή τους στην δική του Πολιτεία, ενώ έχουν αναφερθεί μέχρι στιγμής δύο θάνατοι στην Πουέμπλα και 5 στο Ομοσπονδιακό Διαμέρισμα.\nΤο επίκεντρο του σεισμού εντοπίστηκε στην Πουέμπλα, κοντά στην πρωτεύουσα, ενώ η δόνηση σημειώθηκε σε εστιακό βάθος 51 χιλιομέτρων. Ο σεισμός προκάλεσε σκηνές πανικού στην πρωτεύουσα, μια μεγαλούπολη 20 εκατομμυρίων.\nE-VOLOS.GRΔΕΚΑΔΕΣ ΝΕΚΡΟΙΜεξικόΠολιτεία ΜορέλοςΣΕΙΣΜΙΚΗ ΔΟΝΗΣΗ\nΣτη Σκιάθο το 4ο Συνέδριο Βιώσιμης Κινητικότητας


Ήξερες ότι μπορείς να μπλοκάρεις το smartphone σου για να... - Y-olo.gr\nΑΦΗΣΤΕ ΜΕ, ΕΠΙΤΕΛΟΥΣ, ΣΤΗΝ ΗΣΥΧΙΑ ΜΟΥ!\nΤο smartphone αποτελεί τη μεγαλύτερη αιτία διάσπασης προσοχής. Θέλεις να διαβάσεις και οι ειδοποιήσεις για νέα mails, μηνύματα σε Viber και Messenger, σχόλια στο Facebook, retweets στο Twitter, “like” στο Swarm και ποιος ξέρει τι άλλο, έρχονται σωρηδόν η μία μετά την άλλη; Σε ενοχλεί ο πρώην συνεχώς κι εσύ τρελαίνεσαι;;; Ε, σου έχουμε τη λύση!\nΓια τους κατόχους iPhone βέβαια, τα πράγματα δεν είναι έτσι ρόδινα και εύκολα, μιας που η Apple δεν υπάρχει ποτέ περίπτωση να δώσει σε εφαρμογή τις αρμοδιότητες και την ελευθερία κινήσεων του ClearLock. Έτσι, θα πρέπει να κάνεις ό,τι κάνεις μόνη σου, ευτυχώς, με μία απλή κίνηση: ενεργοποιώντας το Airplane mode. Σύρε την οθόνη από κάτω προς τα πάνω και στο πλαίσιο που θα εμφανιστεί, επίλεξε το εικονίδιο με το αεροπλάνο στην πάνω αριστερή γωνία. Η πρόσβαση σε κάθε είδους δίκτυο (Wi-Fi, 3G/4G) θα μπλοκαριστεί καθιστώντας τη χρήση apps αδύνατη και επιτρέποντάς σου να δουλέψεις με την ησυχία σου.\nTAGS Κινητό, yolo, smartphone, μπλοκ, μπλοκάρεις, ησυχία, ηρεμία\nΤα 13 πράγματα που κάνουν σέξι έναν άντρα


10:02 - Δευτέρα, 06 Απριλίου 2020\nΙστορίες Επιτυχίας ΙΚΥ | Παναγιώτης Παράσχου, Πρακτική άσκηση Erasmus+\nΟνομάζομαι Παναγιώτης Παράσχου και είμαι απόφοιτος του τμήματος Εκπαιδευτικής και Κοινωνικής Πολιτικής για τα άτομα με ειδικές ανάγκες του Πανεπιστημίου Μακεδονίας. Κατά τη διάρκεια των σπουδών μου, πήρα την απόφαση να συμμετάσχω στο πρόγραμμα Erasmus+ για ένα τρίμηνο στο UniversityofNorthampton στο Ηνωμένο Βασίλειο και η εμπειρία ήταν αξέχαστη.\nΑισθάνομαι πολύ τυχερός που το ΙΚΥ με επέλεξε να συμμετάσχω στο συνέδριο της Γενικής Διεύθυνσης Εργασίας της Ευρωπαϊκής Επιτροπής, το οποίο πραγματοποιήθηκε στις Βρυξέλλες τον περασμένο Νοέμβριο.\nΗ εμπειρία μου στο συνέδριο ήταν μοναδική γιατί είχε πολλά ενδιαφέροντα θέματα που αφορούσαν στα άτομα με ειδικές δεξιότητες στην Ευρώπη και τα δικαιώματά τους. Επίσης, είχε εξαιρετικούς διερμηνείς της διεθνούς νοηματικής και με αυτόν τον τρόπο μπόρεσα να παρακολουθήσω το συνέδριο με άνεση.\nΕπιπλέον, είχα την ευκαιρία να γνωρίσω ενδιαφέροντα νέα άτομα, αλλά και να συναντήσω παλιούς καλούς φίλους και να ανταλλάξουμε ιδέες. Τέλος, επισκέφθηκα την όμορφη πόλη των Βρυξελλών και μπορώ να πω ότι με εντυπωσίασε πολύ το ύφος της πόλης, αφού συνδυάζει με τρόπο ιδανικό παραδοσιακά και σύγχρονα στοιχεία.\nΘα ήθελα να ευχαριστώ το ΙΚΥ για τη μοναδική αυτή εμπειρία που μου προσφέρατε και εύχομαι να το ζήσουν εξίσου όμορφα και οι επόμενοι.


Από τον Πόντο στην Κοζάνη: Οι Μωμόγεροι θα ξεσηκώσουν και πάλι! | Pontos News\n18 Δεκέμβριος 2015, 17:36 - Τελευταία Ενημέρωση: 18 Δεκέμβριος 2015, 18:36\n(Φωτ.: ΑΠΕ-ΜΠΕ/Βάιος Χασιαλής)\nΣτη Θεογονία του Ησίοδου ο Μώμος αναφέρεται ως ο θεός του γέλιου και της σάτιρας, ενώ είναι και η προσωποποίηση της μομφής και της κατηγόριας. Ιερείς του Μώμου, και υπεύθυνοι για τη λατρεία του θεού, είναι οι Μωμόγεροι. Η λατρεία χάνεται στα βάθη των προϊστορικών χρόνων και είναι τόσο ισχυρή που δεν ξεριζώθηκε ούτε με την επικράτηση των Χριστιανών και των Οθωμανών.\nΤο λαϊκό αυτό δρώμενο μεταφέρθηκε από τον Πόντο στην Ελλάδα, όπου συνέχισε τη δική του αυτόνομη (και παράλληλη) πορεία φτάνοντας ζωντανό έως τις μέρες μας. Οι Μωμόγεροι βγαίνουν στους δρόμους των πόλεων και των χωριών σατιρίζοντας πρόσωπα και καταστάσεις, χορεύοντας και τραγουδώντας.\nΤην Κυριακή 20 Δεκεμβρίου 2015, στις 13:00, οι Μωμόγεροι δίνουν ραντεβού και στην κεντρική πλατεία της Κοζάνης. Εκεί θα είναι ο κορυφαίος Μωμόγερος για να δώσει τα προστάγματα, ο Διάβολον για να πειράξει κυρίως τον Γέρον και τη Γραία (αλλά και τους θεατές), οι Νύφες για να προκαλέσουν με την παρθενική τους σεμνότητα να τις κλέψουν, ο Γιατρόν που με περισπούδαστες και κωμικές κινήσεις θα εξετάσει, μετά την απαγωγή, τις νύφες.\nΤην… κομπανία των Μωμόγερων θα συμπληρώνουν ο Τσανταρμάς ή ο Κατής, που επιβάλλει πρόστιμα στους απαγωγείς και θα φροντίσει να επανέλθει η τάξη, ο Άρκον και ο Αρκουδάς ή ο Καμελτσής με το Καμέλ.\n«Χρόνια πολλά, υ'είαν κι ευλοΐαν και καληχρονίαν, θελκά μουσκάρια και αρνικά παιδία…», θα ευχηθεί ο Πολυχρονιστής.\nΓια πρώτη φορά φέτος, οι Μωμόγεροι που θα βγουν στους δρόμους της Κοζάνης θα είναι από τρεις πολιτιστικούς συλλόγους. Στο δρώμενο που χάνεται στα βάθη του χρόνου θα συμμετέχουν ο Σύλλογος Αγίου Δημητρίου - Ρυακίου, ο Σύλλογος Πρωτοχωρίου και ο Σύλλογος Τετραλόφου. Την αιγίδα της εκδήλωσης έχει ο Οργανισμός Αθλητισμού, Πολιτισμού και Νεολαίας Δήμου Κοζάνης. Στο έθιμο αναμένεται να συμμετέχουν ενεργά και όλοι οι κάτοικοι, προσφέροντας άφθονο κρασί και μεζέδες.\nΤο λαϊκό δρώμενο, εκτός από την Κοζάνη, θα αναβιώσει όπως κάθε χρόνο και σε πέντε χωριά της περιοχής. Στον Άγιο Δημήτριο και στον Τετράλοφο στις 25-26 Δεκεμβρίου, στη Σκήτη στις 27-28 Δεκεμβρίου, στα Αλωνάκια στις 31 Δεκεμβρίου και την Πρωτοχρονιά, και στο Ρυάκιο ανήμερα της Πρωτοχρονιάς.\nΜωμογεροι, Κοζανη, Εθιμα\nΣτην Κοζάνη, οι Μωμόγεροι δεν θα αφήσουν κανέναν ήσυχο!\nΠολιτιστικός και Λαογραφικός Σύλλογος Πρωτοχωρίου , Μορφωτικός Ποντιακός Σύλλογος Αγίου Δημητρίου - Ρυακίου, Μορφωτικός Λαογραφικός Σύλλογος Τετραλόφου\nΤρεις σύλλογοι μαζί, για πρώτη φορά.


Home is where your story begins...: Ο ήλιος, η θάλασσα και τ'αγόρια μου\nΤην Κυριακή ο καιρός ήταν υπέροχος! Ζεστός και απόλυτα καλοκαιρινός και μέχρι το απόγευμα τίποτα δεν προμήνυε το κρύο που θ'ακολουθούσε.\nΠήραμε λοιπόν καρότσια, πατίνια και όλα τα σχετικά και βγήκαμε για την πρωινή μας βόλτα στην παραλιακή του "χωριού" μας.\nΟ κόσμος ήταν πολύς και κυριολεκτικά αραγμένος στον ήλιο, με το πρόσωπο καρφωμένο στον ουρανό. Προσπαθούσαν όλοι να "φωτοσυνθέσουν" και να μαζέψουν όσο το δυνατό περισσότερη βιταμίνη D, που μας έχει λείψει φέτος λόγω της ατελείωτης μούχλας!\nΣτο βάθος νέοι σε διάφορα σκάφη και βάρκες και ιστιοπλοϊκά κωπηλατούσαν ρυθμικά και σ' όλη την παραλία ηχούσαν τα δυναμικά τους συνθήματα!\nΗ ατμόσφαιρα ήταν τόσο καθαρή που διέκρινε κανείς τα πάντα απέναντι.\nΤα παιδιά ευτυχισμένα! Ο μικρός χάζευε και χασκογελούσε και ο Φαίδωνας, υπερκινητικός όπως πάντα, ήθελε να τα κάνει όλα μέσα σε ένα λεπτό.\nΈτρεχε ασταμάτητα, ανεβοκατέβαινε στον πύργο ελέγχου για να μας προστατέψει ως υπεύθυνος ναυαγοσώστης και βέβαια έπαιζε με το πατίνι του, δώρο γενεθλίων! Καινούριο κοσκινάκι μου...\nΚαθίσαμε σε ένα καφέ και αποφασίσαμε με τον Ανδρέα να πιούμε τον πρώτο κρύο καφέ για φέτος, πράγμα που δε συνηθίζω πριν το τέλος του Μάη.\nΚαι ήταν πράγματι απολαυστικός, με τόση ζέστη, με τόσο κόσμο, δίπλα στη θάλασσα... καλοκαιράκι σχεδόν. Διότι, όπως λέει και η κολλητή μου η Κατερίνα, καταλαβαίνεις ότι έρχεται το καλοκαίρι από τον ήχο που κάνουν τα παγάκια όταν στριφογυρίζεις το καλαμάκι του κρύου καφέ σου! Από το χαρακτηριστικό "γκλινκ γκλινκ"...\nΚάθε φορά λοιπόν που κάνω αυτήν την κίνηση, τη θυμάμαι! Εντυπωσιακό πόσο απλά πράγματα συνδέουν τους ανθρώπους, αναμνήσεις μιας παλιάς, ξέγνοιαστης και απολαυστικής καθημερινότητας!\nΚι έπειτα πήραμε το δρόμο της επιστροφής και φτάνοντας έριξα μια ματιά στα λουλούδια μου. Η πασχαλιά μου, περσινό δώρο της μαμάς μου, άνθισε επιτέλους. Παρά την τόση υγρασία και το ανήλιο περιβάλλον, αυτή ένιωσε ότι είναι καιρός της κι ότι το Πάσχα κοντεύει.\nΚαι πλάι στον μικροσκοπικό κορμό της διέκρινα ένα τοσοδούλικο μανιταράκι, το οποίο από το πολύ νερό θεώρησε ότι βρήκε το σωστό έδαφος για ν' αναπτυχθεί.\nΑπό το απόγευμα και μετά ο καιρός άλλαξε και εχθές έβρεχε ασταμάτητα, πάλι!\nΤο πρόγραμμα δεν έχει τίποτα ξεχωριστό, εκτός από αυτά που είναι αυτονόητα τη Μ. Εβδομάδα.\nΕίμαι σπίτι με τ' αγόρια μου και απολαμβάνουμε όλοι τις στιγμές που περνάμε, για διαφορετικούς λόγους. Ο μικρός απολαμβάνει να είναι με τον μεγάλο του αδερφό ακόμη κι όταν εκείνος του βγάζει το λάδι, ο Φαίδωνας απολαμβάνει να μην πηγαίνει σχολείο και να φτιάχνει διάφορα καλούδια μαζί μου κι εγώ απολαμβάνω να τους έχω μαζί σπίτι, απολαμβάνω ν' ακούω τις ατάκες του Φαίδωνα που όσο μεγαλώνει τόσο με εκπλήσσει, απολαμβάνω την γιορτινή περίοδο και που σε λίγες ημέρες θα μπορεί να είναι κι ο Ανδρέας μαζί μας, απολαμβάνω να ξεφυλλίζω τα περιοδικά που μου έστειλε η μαμά μου μαζί με τα δώρα των αγοριών!\nΗ μαμά μου... Να τι λείπει! Οι γονείς μου και οι γονείς του Ανδρέα! Αυτό λείπει.\nΑν ήταν εδώ, θα ήταν όλα στη θέση τους...\nΑναρτήθηκε από Litsa στις 10:08 π.μ.\nUnknown 10 Απριλίου 2012 - 10:18 π.μ.\nΣε ευχαριστω που μου έφτιαξες τη διάθεση μιας τόσο "χαλασμένης" μέρας..!\nStone 10 Απριλίου 2012 - 10:20 π.μ.\nΚαλημέρα Λίτσα!Το ναυαγοσωστάκι σου είναι γλύκας και ο μικρούλης όμως ενα κουκλάκι!Όμορφη η βόλτα σας σε μια ηλιόλουστη παραλία!Σημερα δυστυχως ο καιρός σα φθινοπωρινός ειναι...Καλή Ανάσταση με τους αγαπημένους σου!Ευχομαι και του χρόνου με τους γονείς σας!\nKaPaworld 10 Απριλίου 2012 - 10:33 π.μ.\nΠόσο δίκιο έχεις...όμορφη ανάρτηση, γεμάτη με χρώματα και ωραίες ανοιξιάτικες εικόνες...Η πασχαλιά όνειρο...θάλει η καημένη αλλά που να τα καταφέρει να ανθίσει...και το μανιτάρι σε λίγο θα φέρει και την παρέα του εκεί, μετά από τόση μούχλα!!! Ο Φαιδωνής με το πατίνι και το κράνος....τέεελειος!! Φιλιά...\npoppy deutschland 10 Απριλίου 2012 - 10:35 π.μ.\nκαλημερα Λιτσακι μου!καλη Μεγαλη Εβδομαδα και καλη Ανασταση να εχετε!!!σε καταλαβαινω γιατι κι εμεις ειμαστε μακρυα απο γονεις,το οτι ειναι τουλαχιστον υγιεις ειναι μια παρηγορια....καποια αλλοι δεν τους εχουν καθολου.για φετος θα αρκεστουμε να τους εχουμε στο μυαλο και στις καρδιες μας!του χρονου ισως....πρωτα ο Θεος!αν και προτιμω Πασχα στην Ελλαδα και Χριστουγεννα στη Γερμανια!καλα να περασετε...φιλακια πολλα!!!!!\nIrene 10 Απριλίου 2012 - 10:41 π.μ.\nΑγγελικη Ν 10 Απριλίου 2012 - 11:55 π.μ.\nΚαλημέρα Λίτσα! Τι όμορφες αυτές οι οικογενειακές στιγμές απόλαυσης! Σε γεμίζουν! Και αυτή η πληρότητα διαρκεί!\nΠολλές φορές σκεφτόμουν βλέποντας τις χρωματικές επιλογές σου και της Κατερίνας, ότι θα πρέπει να μεγαλώσατε δίπλα σε μια μαμά πολύ ιδιαίτερη! Όταν λοιπόν αισθάνεσαι την απουσία της αυτές τις μέρες, να σκέφτεσαι και πόσο τυχερή είσαι!:))\nΠολλά φιλιά από Ν Αφρική!\nOwl Mommy Βέρα 10 Απριλίου 2012 - 12:17 μ.μ.\nΛατρεύω τις πασχαλιές, έχουν ένα χρώμα υπέροχο! Μια χαρά η παραλιακή βόλτα, φαντάζομαι ο μικρός θα λύσσαξε με το πατίνι..χιχι!\nΑπολαύστε τη βδομάδα όλοι μαζί και ξεκουραστείτε!\nGianna Tir.(Διαφορετικά Giannoulitsa) 10 Απριλίου 2012 - 12:30 μ.μ.\nΜας έκανες να ταξιδέψουμε μαζί σου!!!! Ο τρόπος της αφήγησης σου με έκανε να πίνω καφεδάκι μαζί σου!\nChristinaD 10 Απριλίου 2012 - 12:58 μ.μ.\nΚαλημέρα με υπέροχες εικόνες!!! Καλά να περάσετε το Πάσχα!!\nEva's blog 10 Απριλίου 2012 - 1:24 μ.μ.\nΤελικα φτανει μια ηλιολουστη μερα να μας αλλαξει την διαθεση!!!Λατρευω τις πασχλιες!Αγαπημενα λουλουδια!!!!Και ναι οταν εχεις αγαπημενα προσωπα κοντα σου αυτες τις μερες ειναι καλυτερα!Φιλια!!!!\nΚάλη και Κατερίνα από Ανθομέλι 10 Απριλίου 2012 - 2:39 μ.μ.\nΚαι η μαμά μου πήρε φέτος μια Πασχαλιά. Για να δούμε πως θα πάει! Την είχε απωθημένο! Όμορφες οι βολτες στο χωριό σας δίπλα στο χωριό μας! Χιχι! Μου θύμησες τις δικές βόλτες το καλοκαιράκι που μας πέρασε. Εγώ να σπρώχνω το ποδήλατο του μικρού και ο Γιώργος να κυνηγάει την μεγάλη που επιτέλους έμαθε να κάνει πετάλι! Καλή Μεγάλη εβδομάδα!\nprincess 10 Απριλίου 2012 - 3:52 μ.μ.\nΛιτσάκι, σου εύχομαι να περάσεις ένα υπέροχο Πάσχα! Φιλιά και στα πιτσιρίκια σου!\nΣου έχω πει πόσο λατρεύω να βλέπω τα λουλούδια τα δικά σου και της Κατερίνας!\nΒάσω - Οι ιστορίες της μαμάς! 10 Απριλίου 2012 - 3:56 μ.μ.\nΤα παιδιά φαντάζομαι θα το καταευχαριστήθηκαν! Αυτό το άρωμα της Πασχαλιάς με κάνει να νοσταλγώ τα παιδικά μου χρόνια και παράλληλα μου θυμίζει ότι το Πάσχα έφτασε!\nmia 10 Απριλίου 2012 - 4:47 μ.μ.\nΓεια σου Λίτσα...ωραίες εικόνες...απολαυστικές σαν το καφεδάκι...που είναι σαν να τον πίνω τώρα....\nΕύχομαι από την καρδιά μου καλή πορεία προς την Ανάσταση ....και να περάσεις όμορφα την Λαμπρή...\nΕρμιόνη 10 Απριλίου 2012 - 4:55 μ.μ.\nΤην Κυριακή ο καιρός ήταν πραγματικά υπέροχος! Κι εμείς βόλτα στη θάλασσα προτιμήσαμε, παρέα με τους κουμπάρους και το βαφτιστηράκι μας! Και από χτες μαύρα χάλια... βροχή και κρύο! Για να δούμε τι καιρό θα έχει το Πάσχα!\nΦιλάκια πολλά Λιτσάκι!\n"Στον δικό μου υπέροχο κόσμο...." 10 Απριλίου 2012 - 6:47 μ.μ.\nΝα περνάτε πάντα όμορφα και να χαίρεστε τη κάθε στιγμή!Καλό Πάσχα!\nRena Christodoulou 10 Απριλίου 2012 - 7:16 μ.μ.\nΜΟΛΙΣ ΒΓΕΙ Ο ΗΛΙΟΣ , ΟΛΟΙ ΑΛΛΑΖΟΥΜΕ ΔΙΑΘΕΣΗ!!!!!!!!!\nΚΑΛΑ ΝΑ ΠΑΙΡΝΑΤΕ ΜΕ ΤΑ ΑΓΟΡΙΑ ΣΑΣ!!!\nmaria 10 Απριλίου 2012 - 7:25 μ.μ.\nΛίτσα μου οι ωραίες φωτογραφίες σου, έκαναν να φαίνεται υπέροχη η όμορφη παραλία του χωριού μας. Χάρηκα που σε έχω γειτονοπούλα. Τελικά πολύ μικρός ο μπλογκοχώρος.\nΣε φιλώ και σου εύχομαι και πάλι Καλό Πάσχα.\nΚΑΤΕΡΙΝΑΚΙ 10 Απριλίου 2012 - 8:00 μ.μ.\nΤι τέλειες που είναι οι μέρες όταν τις λούζει ο ήλιος!!!!!\nalex 10 Απριλίου 2012 - 10:12 μ.μ.\nΠερασα να δω τι κανεις και βρεθηκα μπροστα σε μια χαρουμενη και φωτεινη αναρτηση!!\nΝα εισαστε παντα καλα εσυ και η οικογενεια σου και να περασετε ομορφα τις μερες που ερχονται.Πολλα φιλια και ΚΑΛΟ ΠΑΣΧΑ\nEleni 10 Απριλίου 2012 - 10:19 μ.μ.\nΛιτσάκι απολαυστικές οι εικόνες σου!!!Εύχομαι να περνάτε πάντα έτσι όμορφα να είστε ευτυχισμένοι!!!\nmarianth 10 Απριλίου 2012 - 10:45 μ.μ.\nΉλιος θάλασσα και τα αγόρια σου και γλυκόπικρη νοσταλγία\nEffie's Sweet Home Designs 10 Απριλίου 2012 - 11:03 μ.μ.\nΛΙΤΣΑ ΜΟΥ ΤΙ ΟΜΟΡΦΗ ΒΟΛΤΑ ΠΗΓΕΣ ΠΑΛΙ ΜΕ ΤΟΥΣ ΛΕΒΕΝΤΕΣ ΣΟΥ!!!!!!!!\nΟΜΟΡΦΑ ΤΑ ΠΕΡΙΟΔΙΚΑ ΣΟΥ ΜΕ ΤΟΝ ΑΝΟΙΞΙΑΤΙΚΟ ΣΤΟΛΙΣΜΟ ΤΟΥΣ!!!!!ΕΓΩ ΑΓΟΡΑΖΩ ΤΗΝ FRAU LITSA, ΛΑΘΟΣ ΤΗΝ FRAU LISA ΗΘΕΛΑ ΝΑ ΠΩ! ΞΕΡΕΙΣ ΠΟΥ ΕΧΕΙ ΚΙ ΑΥΤΟΚΟΛΛΗΤΑ ΣΤΙΣ ΓΙΟΡΤΕΣ....\nΚΑΙ ΕΔΩ ΚΑΝΕΙ ΠΟΛΥ ΚΡΥΟ ΚΑΙ ΜΑΚΑΡΙ ΤΟ ΠΑΣΧΑ ΝΑ ΦΤΙΑΞΕΙ Ο ΚΑΙΡΟΣ ΓΙΑΤΙ ΑΛΛΙΩΣ ΜΑΣ ΒΛΕΠΩ ΕΣΩΚΛΕΙΣΤΟΥΣ ΜΕ ΚΑΛΟΡΙΦΕΡ...ΒΡΕ ΠΑΝΩ ΠΟΥ ΒΓΑΛΑΜΕ ΤΑ ΚΟΝΤΟΜΑΝΙΚΑ....ΑΣΕ...\nΔΕΝ ΣΟΥ ΛΕΩ ΚΑΛΟ ΠΑΣΧΑ, ΘΑ ΞΑΝΑΠΕΡΑΣΩ.......\nMadlen 11 Απριλίου 2012 - 9:58 π.μ.\nΤι όμορφες εικόνες!\nΚαλά να περάσετε με την οικογένεια σου,\nΚαλό Πάσχα και του χρόνου με υγεία!!\nDee Dee 11 Απριλίου 2012 - 11:18 π.μ.\nΧθες πηγα στο Hondos για χρωματα ζαχαροπλαστικης και σε θυμηθηκα :) Τελικα εφυγα κι εγω με θηκες για cupcakes (που δεν κανω ποτε) και ενα πουα ρολο που το κοβεις σε κομματια για σουπλα :) Υπεροχα πραγματα, χαζευα με τις ωρες!\nΟι φωτογραφιες σας υπεροχες, στην ιδεα περιοχη εκανα βολτες οταν πρωτογνωρισα τον αντρα μου επειδη εμενε εκει :)\nΣας ευχομαι καλο Πασχα, να περαστε οπως ακριβως εχετε αναγκη και να ξεκουραστειτε!!\nΠολλα φιλια Λιτσακι μου\nVivika 11 Απριλίου 2012 - 11:36 π.μ.\nΑχ τι όμορφες στιγμές! Και αυτό το μανιταράκι σκέτη γλυκα ειναι! Καλό Πάσχα!\nSPYRIDOULA 11 Απριλίου 2012 - 2:47 μ.μ.\nΤι όμορφες εικόνες!Ειδικά αυτό το μανιταράκι υπέροχο!Εύχομαι να περνάτε πάντα όμορφα και να έχετε ενα καλό Πάσχα και καλή Ανάσταση!\nAngelique 11 Απριλίου 2012 - 2:49 μ.μ.\nΤι όμορφες που έιναι οι βόλτες στη θάλασσα!! Μου έλειψαν..\nΚαλό Πάσχα Λιτσάκι και να περάσετε όμορφα!!\nTante Kiki 11 Απριλίου 2012 - 9:08 μ.μ.\nΥπέροχη ανάρτηση Λίτσα, μου έφτιαξες τη διάθεση!!! Υπέροχες οικογενειακές στιγμές με μάρτυρες τις υπέροχες (όπως πάντα) φωτό σου!!!! Καλή Ανάσταση και καλά να περάσετε!\nmammy on line 12 Απριλίου 2012 - 11:33 π.μ.\nΦραπεδάκι στη λιακάδα δίπλα στη θάλασσα;Τί άλλο να ζητήσει κανείς;;;\nΑυτά τα ωραία έχει η Βόρεια Ελλάδα τελικά.....\nΈλα από το σπιτάκι μου για βραβειάκι είναι το δώρο μου για το Πάσχα σε κάποια που είναι εξπέρ στα cupcakes! http://mammy-on-line.blogspot.com/2012/04/blog-post_12.html\nΚαλό Πάσχα και από εδώ!\nKitchen Stories 12 Απριλίου 2012 - 5:15 μ.μ.\nΓεια σου FraouLitsa μου.\nΌμορφες οι "παραλιακές", χρωματιστές σας εικόνες!\nΈεεετσι μπράβο γλυκιά μου!\nΝα βγει ο ήλιος ο ηλιάτορας να ξεμουχλιάσουμε λιγουλάκι!\nΑπολαυστικές οι βόλτες σας και για εσάς και για τα παιδιά.\nμε πολλές Πασχαλινές ευχές!\nειρήνη χειροποιήματα 14 Απριλίου 2012 - 12:22 μ.μ.\nΑχ... άντε να ξαναφτιάξει ο καιρός, να ξεχυθούμε στις παραλίες!! Μας κούρασε φέτος αυτή η μούχλα :(


Γιατί ένα Πανεπιστήμιο στην Στερεά Ελλάδα; – evialead.gr\nΤις θερμότερες ευχές μας σε όσους γιορτάζουν αλλά και σε όλους τους Έλληνες!!!\nNews Τις θερμότερες ευχές μας σε όσους γιορτάζουν αλλά και σε όλους τους Έλληνες!!!\nNews Το Κίνημα Αλλαγής Ευβοίας για τη φωτιά στην Αττική\nNews Φυτεία χασίς στην Ιστιαία\nNews Ξανά χωρίς νερό η Κύμη – Με υδροφόρα εφοδιάζουν τα μαγαζιά\nNews Ευχαριστίες κατοίκων και καταστηματαρχών προς τον Δήμαρχο Χαλκιδέων\nΠΑΙΔΕΙΑ Γιατί ένα Πανεπιστήμιο στην Στερεά Ελλάδα;\nΑπρίλιος 24, 2018 ropogma10049com16446\nΓράφει ο Δημήτρης Κατσούλης, δικηγόρος, πρώην Δήμαρχος Αυλώνος.\nΑσφαλώς είναι κοινά αποδεκτό ότι ένα Πανεπιστήμιο στην Στερεά δεν μπορεί παρά να στοχεύειστην περιφερειακή ανάπτυξη και αποκέντρωση της ελληνικής ανώτατης εκπαίδευσης,αφ΄ετέρου δε στην αντιμετώπιση των κοινωνικών, πολιτιστικών και αναπτυξιακών αναγκών της Περιφέρειας Στερεάς Ελλάδας. Εάν αυτή η αναγκαιότητα δεν γίνει σημαία και εφαλτήριο διεκδίκησης από το σύνολο του τοπικού και περιφερειακού πολιτικού προσωπικού και των τοπικών και περιφερειακών κοινωνικών φορέων το Πανεπιστήμιο αυτό δεν πρόκειται να ιδρυθεί. Τίθεται συνεπώς και ως μοχλός συνοχής και υπόστασης της ίδιας της Περιφέρειας. Αυτό είναι το διακύβευμα του Πανεπιστημίου Στερεάς Ελλάδας.\nΙΕΡΑ ΑΓΡΥΠΝΙΑ ΓΙΑ ΤΗΝ ΚΟΙΜΗΣΗ ΤΗΣ ΘΕΟΤΟΚΟΥ ΣΤΟ ΟΡΦΑΝΟΤΡΟΦΕΙΟ ΤΗΣ Ι. ΜΗΤΡΟΠΟΛΕΩΣ\nΓίνεται γνωστό ότι, στον Ιερό Ναό Ζωοδόχου Πηγής του Ορφανοτροφείου της Ι. Μητροπόλεως Χαλκίδος στην Έξω Παναγίτσα, θα τελεσθεί ΠΡΟΕΟΡΤΙΟΣ ΙΕΡΑ […]\nΣυνεχίζονται οι κινητοποιήσεις για τους Αναπληρωτές εκπαιδευτικούς\nΠανελλήνιο Επιστημονικό Συνέδριο: 1η Αμφικτυονία Φυσικών Επιστημών « Η φυσική μαγεύει την Βοιωτία»\nΗ Ένωση Ελλήνων Φυσικών, ο Δήμος Διστόμου Αράχοβας Αντίκυρας, η Περιφέρεια Στερεάς Ελλάδος και η Διεύθυνση Δευτεροβάθμιας Εκπαίδευσης Βοιωτίας ενώνουν […]\nΔημόσια συνεδρίαση του Δημοτικού Συμβουλίου, που θα διεξαχθεί στην στην αίθουσα συνεδριάσεων του Δημοτικού Συμβουλίου, που βρίσκεται στην οδό Φαρμακίδου […]\nΤα καλύτερα χαμόγελα!!!\nΠΑΟ ΠΟΛΙΤΙΚΩΝ – ΑΕΛ 0-2 – Η ΟΜΑΔΑ ΠΑΜΠΑΙΔΩΝ ΜΕ ΟΛΥΜΠΙΑΚΟΣ ΣΦΧ/ΑΕ ΝΕΑΠΟΛΗ 2-2


"Μπλόκο" σε 2,2 τόνους κοκαΐνης σε φορτίο με σπαράγγια- Επικεφαλής της συμμορίας φέρονται να είναι 2 Αλβανοί - EPIRUS TV NEWS\n"Μπλόκο" σε 2,2 τόνους κοκαΐνης σε φορτίο με σπαράγγια- Επικεφαλής της συμμορίας φέρονται να είναι 2 Αλβανοί\nepirustvnews 6/12/2022 11:01:00 π.μ.\nΟι δυνάμεις καταπολέμησης των ναρκωτικών στο Περού κατέσχεσαν το Σάββατο 2,2 τόνους κοκαΐνης πριν μεταφερθούν στην Ολλανδία .Η μεγάλη ποσότητα ναρκωτικών ήταν κρυμμένη σε φορτίο με σπαράγγια.\nΗ Αστυνομία συνέλαβε 7 Περουβιανούς και εξέδωσε εντάλματα σύλληψης για δύο Αλβανούς που φέρονται να είναι οι επικεφαλής της εγκληματικής οργάνωσης .\nΣύμφωνα με την Αστυνομία πρόκειται για μια εγκληματική οργάνωση που συνδέεται με την Κολομβία, τον Ισημερινό και την Αλβανία.\nΦέτος, η περουβιανή αστυνομία κατέσχεσε περίπου 35 τόνους ναρκωτικών. Το Περού συγκαταλέγεται μεταξύ των χωρών με τη μεγαλύτερη παραγωγή κοκαΐνης στον κόσμο, με περίπου 400 τόνους ετησίως, σύμφωνα με επίσημα στοιχεία.\nμε πληροφορείς από το Τοp Channel\n"Μπλόκο" σε 2,2 τόνους κοκαΐνης σε φορτίο με σπαράγγια- Επικεφαλής της συμμορίας φέρονται να είναι 2 Αλβανοί Reviewed by epirustvnews on 6/12/2022 11:01:00 π.μ. Rating: 5


The City Kits All in One Παλέτα Μακιγιάζ by Maybelline\nHome ΜΑΚΙΓΙΑΖ ΜΑΤΙΩΝ ΣΚΙΕΣ ΜΑΤΙΩΝ The City Kits All in One Παλέτα Μακιγιάζ\nThe City Kits All in One Παλέτα Μακιγιάζ\nΔημιούργησε Showstopping looks με τις πιο hot παλέτες!\nThe City Kits All in One Παλέτα Μακιγιάζ Pink Edge\nBe on trend με τις παλέτες City Kits!\nΚάθε παλέτα City Kits περιλαμβάνει 8 κρεμώδη σκιές, ένα ρουζ & highlighter.\nΑπό τα ιριδίζοντα χρώματα στα πιο edgy ματ, δημιούργησε το δικό σου look με την παλέτα City Kits\nΒήμα 1. Εφάρμοσε τη σκιά από το βλέφαρο μέχρι το ύψος του φρυδιού. Βήμα 2. Πρόσθεσε χρώμα στην εσωτερική γωνία του ματιού. Βήμα 3. Σβήσε με ένα πινέλο τις άκρες της σκιάς. Βήμα 4. Δώσε λάμψη στα ζυγωματικά με το highlighter. Βήμα 5. Άπλωσε το ρουζ.\nTHE CITY KITS TUTORIAL\nUNICORN HOLOGRAPHIC MAKEUP LOOK\nΤόλμησε και δημιούργησε το πιο fun holographic look με 3 απλά βήματα.\nΞεκίνησε δίνοντας έμφαση στα ζυγωματικά με το ρουζ και λάμψη στους κροτάφους με το highlighter.\nΕφάρμοσε την μωβ σκιά της παλέτας σε όλο το κινητό βλέφαρο και στο κάτω μέρος του ματιού.\nΔώσε βάθος με την σκούρα απόχρωση και στη συνέχεια φώτισε με τις δύο shimmery σκιές στο κέντρο του κινητού βλεφάρου.\nΠοια από τις δύο παλέτες είναι η αγαπημένη σου;


Πώς να ενεργοποιήσετε τη σκοτεινή λειτουργία σε iPhone και iPad στο iOS 14\nΚύριος » Ιστολόγιο » Πώς να ενεργοποιήσετε τη σκοτεινή λειτουργία σε iPhone και iPad στο iOS 14\nΗ σκοτεινή λειτουργία στα iOS 14 και 13 είναι μια εξαιρετική λειτουργία για τη μείωση της λάμψης από την οθόνη σας. Όπως υποδηλώνει το όνομα, σκουραίνει την οπτική εμφάνιση της οθόνης της συσκευής σας. Αυτό μειώνει την καταπόνηση των ματιών που προκαλείται από την εξέταση της οθόνης, ιδιαίτερα σε συνθήκες χαμηλού φωτισμού. Επιπλέον, μπορεί ακόμη και να ενισχύσει τη διάρκεια ζωής της μπαταρίας. Ας δούμε λοιπόν πώς να ενεργοποιήσετε τη λειτουργία Dark Mode σε iPhone και iPad.\nΤρόπος ενεργοποίησης της σκοτεινής λειτουργίας από το Κέντρο ελέγχου iPhone ή iPad\nΠώς να ενεργοποιήσετε τη σκοτεινή λειτουργία από την εφαρμογή Ρυθμίσεις\nΠώς να προσαρμόσετε τη σκοτεινή λειτουργία σε iPhone ή iPad\nΥπάρχουν πολλοί τρόποι με τους οποίους μπορείτε να ενεργοποιήσετε αυτό το νέο πρόσθετο. Ωστόσο, ο ευκολότερος τρόπος για να το κάνετε μέσω του Κέντρου Ελέγχου.\nΒήμα 1. Στο iPhone 8 Plus ή νωρίτερα, σύρετε προς τα πάνω από το κάτω μέρος. Σε iPhone X και μεταγενέστερη έκδοση και στο iPad σύρετε προς τα κάτω από την επάνω δεξιά γωνία για πρόσβαση στο Κέντρο ελέγχου.\nΒήμα 2. Τώρα, πρέπει να πατήσετε παρατεταμένα το επιλογή ελέγχου φωτεινότητας οθόνης.\nΒήμα # 3. Τώρα, θα πρέπει να δείτε μια νέα επιλογή που ονομάζεται "Φως εμφάνισης." Πατήστε πάνω του και η μαγεία θα αναλάβει ολόκληρη τη συσκευή σας με ένα μάτι.\nΘα σκοτεινιάσει ολόκληρο το περιβάλλον χρήστη και θα δείξει ακόμη και τον ελκυστικό του αντίκτυπο σε όλες τις εφαρμογές (υπό την προϋπόθεση ότι συμμορφώνονται με αυτό.)\nΒήμα 1. Ανοιξε Ρυθμίσεις εφαρμογή → Πατήστε στο Οθόνη & φωτεινότητα.\nΒήμα 2. Τώρα, επιλέξτε Σκοτάδι για να ενεργοποιήσετε αυτήν τη λειτουργία.\nΈνα πράγμα που πρέπει να σημειωθεί είναι ότι μπορείτε επίσης να ορίσετε αυτήν τη δυνατότητα ώστε να ενεργοποιείται αυτόματα με βάση την προτιμώμενη ώρα της ημέρας. Για να το κάνετε αυτό, πρώτα επιλέξτε Dark και έπειτα εναλλαγή του διακόπτη που βρίσκεται ακριβώς δίπλα στο Automatic. Μετά από αυτό, πατήστε Επιλογές.\nΣτη συνέχεια, ανάλογα με τον τρόπο που θέλετε να χρησιμοποιήσετε τη Σκοτεινή λειτουργία, μπορείτε να επιλέξετε Ηλιοβασίλεμα έως την Ανατολή ή πηγαίνετε με ένα Προσαρμοσμένο πρόγραμμα σύμφωνα με την ευκολία σας Επομένως, εκμεταλλευτείτε πλήρως αυτό για να ενισχύσετε την προβολή σας.\nΤώρα, πιθανώς γνωρίζετε ήδη πώς να το απενεργοποιήσετε. Απλά ανατρέξτε Κέντρο ελέγχου → Αγγίξτε παρατεταμένα το κουμπί ελέγχου φωτεινότητας → Στη συνέχεια, πατήστε «Εμφάνιση σκοτεινή» και είστε έτοιμοι να πάτε.\nΒίντεο: Πώς να ενεργοποιήσετε τη σκοτεινή λειτουργία στο iOS 14/13 σε iPhone και iPad\nΗ λήψη σας;\nΤώρα, έχετε βάλει τα χέρια σας σε αυτό το χρήσιμο χαρακτηριστικό, πετάξτε τα σχόλιά σας και αν φαίνεται σωστά στα χρήματα για το συγκεκριμένο γούστο σας.\nΊσως θελήσετε να ρίξετε μια γρήγορη ματιά σε αυτά τα άρθρα επίσης:\nΤρόπος ενεργοποίησης της σκοτεινής λειτουργίας Facebook στην επιφάνεια εργασίας\nΥποστηριζόμενες συσκευές iOS 14\nΣυμβουλές για την προετοιμασία του iPhone και του iPad για iOS 14\nΠοιες είναι οι δυνατότητες που έχουν τραβήξει την προσοχή σας στην τελευταία έκδοση iOS και γιατί; Μοιραστείτε τις σκέψεις σας στο πλαίσιο σχολίων.


Προγνωστικά Φώντα Τσούνη / 28/07/2016 - 11:18 Φώντας Τσούνης\nΚαλημέρα. Μηδέν ρυθμός, μηδέν φαντασία, μηδέν δημιουργικότητα. Αυτή, χωρίς ίχνος υπερβολής ήταν η εικόνα που παρουσίασε ο Ολυμπιακός χθες το βράδυ. Οι «γιούχες» που ακολούθησαν μετά από την λήξη της αναμέτρησης ήταν λογικές και αναπόφευκτες, καθώς οι οπαδοί των ερυθρολεύκων απογοητεύτηκαν πλήρως από την εμφάνιση της ομάδας τους. Δεν ξέρω τι προλαβαίνει να αλλάξει ο Βίκτορ μέσα σε μία εβδομάδα, αλλά θα πρέπει να βρει τον τρόπο να κάνει πιο απειλητική την ομάδα. Για αυτό πληρώνεται άλλωστε…\nΤο 0-0 πάντως δεν είναι τόσο κακό όσο δείχνει, διότι αν ο Ολυμπιακός καταφέρει να σκοράρει, τότε η αντίπαλος του θα πρέπει να ψάξει από δύο γκολ και πάνω προκειμένου να συνεχίσει να ελπίζει στην πρόκριση…\nΊδωμεν. Ίδωμεν και αναμένουμε…\nΣήμερα διεξάγονται τα πρώτα παιχνίδια του τρίτου προκριματικού γύρου του Europa League και υπάρχει έντονο ελληνικό ενδιαφέρον, καθώς ρίχνονται στην μάχη τρεις δικές μας ομάδες. Για τον Παναθηναϊκό έγραψα ολόκληρο κείμενο στην KING BET της προηγούμενης Τρίτης και σας παραθέτω ένα σχετικό απόσπασμα παρακάτω:\n«Η ομάδα του Στραματσόνι λοιπόν, καλείται να αντιμετωπίσει στον τρίτο προκριματικό γύρο του Europa League την ΑΪΚ Στοκχόλμης. Η κλήρωση θεωρήθηκε αρκετά βατή, αν και προσωπικά διατηρώ επιφυλάξεις για δύο σημαντικούς λόγους. Πρώτον, η σουηδική ομάδα βρίσκεται σε πολύ μεγαλύτερο βαθμό ετοιμότητας, καθώς έχει ήδη διανύσει ένα ολόκληρο γύρο στο πρωτάθλημα της! Την ίδια στιγμή ο ΠΑΟ, έχει δώσει μόνο κάποια… σκόρπια φιλικά παιχνίδια από εδώ και από εκεί.\nΔεύτερον, πρόκειται για ένα σύλλογο που δεν δέχεται εύκολα το τέρμα. Τέσσερα παιχνίδια έχει δώσει ως τώρα στο Europa League και μετρά ισάριθμες νίκες με συντελεστή τερμάτων 6-0! Μέσα στην Στοκχόλμη έχει δεχτεί μόλις έξι γκολ σε επτά αγωνιστικές στο πρωτάθλημα και αυτή αποτελεί, την καλύτερη επίδοση μετά από την πρωτοπόρο Μάλμε.\nΗ σημαντική βελτίωσή της, στον αμυντικό τομέα οφείλεται αποκλειστικά στον Ρίκαρντ Νόρλιγκ ο οποίος ανέλαβε καθήκοντα προπονητή πριν από δύο μήνες. Ο έμπειρος τεχνικός ο οποίος υπηρέτησε την ΑΪΚ και ως παίκτης και ως βοηθός προπονητή στο παρελθόν, επέστρεψε μετά από αρκετά χρόνια προκειμένου να επαναφέρει την αγαπημένη του ομάδα στην λεωφόρο των επιτυχιών και φαίνεται ότι… κουτσά στραβά, κάτι πάει να καταφέρει.\nΔίνει τεράστια βάση και προσοχή στον ανασταλτικό τομέα, αλλά το πρόβλημα της ομάδας έγκειται στο γεγονός ότι δεν δημιουργεί πολλές ευκαιρίες. Από τον Νόρλινγκ και… πέρα δηλαδή, η προσέγγιση σχεδόν όλων των αναμετρήσεων γίνεται με την λογική του να κερδίζουμε έστω και με… μισό μηδέν. Αυτό είναι κάτι που δεν ικανοποιεί ιδιαίτερα τους απαιτητικούς οπαδούς του συλλόγου, οι οποίοι στα social media της χώρας τους, διαμαρτύρονται συχνά πυκνά για το βαρετό θέαμα που προσφέρει η ομάδα τους. (Και μεταξύ μας, δεν έχουν άδικο.)\nΗ ΑΪΚ Στοκχόλμης βλέπετε, δεν είναι μια μικρομεσαία ομάδα που παίζει μόνο για το αποτέλεσμα. Πρόκειται για έναν μεγάλο και ιστορικό σύλλογο που έχει πλούσια τροπαιοθήκη. (Έχει 11 πρωταθλήματα και 8 κύπελλα για την ακρίβεια.)\nΤα τελευταία χρόνια βέβαια, δεν τα πηγαίνει ιδιαίτερα καλά ούτε στο πρωτάθλημα, αλλά ούτε και στην Ευρώπη. Πέρσι μάλιστα, είχε αποκλειστεί από τον Ατρόμητο, καθώς ηττήθηκε και στις δύο αναμετρήσεις. Τότε όμως, δεν είχε τον… Νόρλινγκ στον πάγκο. Έπαιζε πολύ πιο επιθετικά και υπήρχαν αρκετά κενά στην άμυνα της. Φέτος τα πράγματα είναι διαφορετικά και έχω την αίσθηση ότι ο Παναθηναϊκός θα δυσκολευτεί αρκετά, ούτως ώστε να διασπάσει την καλά οργανωμένη αμυντική γραμμή της αντιπάλου του.\nΒέβαια, για να μην γινόμαστε και υπερβολικά… απαισιόδοξοι, επειδή την ΑΪΚ την έχω παρακολουθήσει αρκετές φορές, δεν πρόκειται για καμιά ομάδα φόβητρο. Το ρόστερ της είναι μέτριο και ουσιαστικά οι δύο παίκτες που ξεχωρίζουν από όλους τους υπόλοιπους, είναι ο Νιγηριανός Ντίκσον Ετούχου ο οποίος έχει μακρά θητεία στην Πρέμιερ Λιγκ, καθώς και ο 20χρονος επιθετικός Στράντμπεργκ από την Μοζαμβίκη, ο οποίος έχει πάρει την σουηδική υπηκοότητα συμμετέχοντας στις μικρότερες εθνικές ομάδες της χώρας.\nΟ Παναθηναϊκός από την άλλη μεριά, φρόντισε να ενισχυθεί μεταγραφικά με παίκτες που μπορούν όντως να συμβάλουν σε μια ποιοτικότερη και καλύτερη πορεία συγκριτικά με την περσινή. Το θέμα όμως είναι, αν ο Αντρέα Στραματσόνι έχει προλάβει να φτιάξει ένα σύνολο που να μπορεί να ανταπεξέλθει στην κρισιμότητα μίας δύσκολης ευρωπαϊκής αναμέτρησης. Αν ο αγώνας διεξαγόταν μετά από 2-3 εβδομάδες, τότε τα πράγματα θα ήταν διαφορετικά. Όταν μία ομάδα βρίσκεται σε περίοδο προετοιμασίας, ακόμα και η μία μέρα παραπάνω, μπορεί να παίξει καθοριστικό ρόλο στο «δέσιμο» του συνόλου. Ακόμα όμως δεν έχει φύγει ο Ιούλιος και αυτό αποτελεί ντεσαβαντάζ για την ελληνική ομάδα.\nΟι «πράσινοι» θα πρέπει να βρουν τον τρόπο να γίνουν απειλητικοί και να δημιουργήσουν ευκαιρίες, προκείμενου να πάρουν προβάδισμα για την πρόκριση. Η ΑΪΚ δεν έχει υποστεί ακόμα ούτε μία ήττα μέσα στο «Φρεντς Αρένα» καθώς μετά από εννέα ματς σε πρωτάθλημα και Ευρώπη, μετρά τέσσερις νίκες και πέντε ισοπαλίες με συντελεστή τερμάτων 12-6. Αν μπορέσουν και φύγουν «ατσαλάκωτοι» από την Λεωφόρο, τότε θα αποκτήσουν σημαντικό πλεονέκτημα.\nΑπό στοιχηματικής απόψεως τώρα, θεωρώ ότι οι μπουκ αδικούν με τις αποδόσεις τους την σουηδική ομάδα. Πιθανολογώ ότι έχουν επηρεαστεί από το γεγονός ότι ο ΠΑΟ αποτελεί πιο «βαρύ» ευρωπαϊκό χαρτί από την ΑΪΚ, αλλά φαίνεται πως δεν λαμβάνουν υπόψη τους τον βαθμό ετοιμότητας των δύο αντιπάλων.\nΕπειδή είναι βέβαιο ότι ο Ρίκαρντ Νόρλινγκ δεν πρόκειται να αλλάξει ολόκληρη την ποδοσφαιρική του φιλοσοφία το βράδυ αυτής της Πέμπτης, θα κλειστεί πίσω και θα μετρά… αντίστροφά τον χρόνο, μήπως και τα καταφέρει να «κλέψει» ένα θετικό αποτέλεσμα. Με δεδομένο ότι Ο ΠΑΟ δεν είναι ακόμα καθόλα έτοιμος αγωνιστικά, σκέφτομαι να ρισκάρω στο Χ του ημιχρόνου (2.10 στην VISTABET.GR) και εάν και εφόσον διαπιστώσω ότι η ελληνική ομάδα «πατάει» γερά στον αγωνιστικό χώρο, θα «χτυπήσω» τον άσσο κατά την διάρκεια της εξέλιξης του ματς.»\nΟι άλλες δύο ελληνικές ομάδες, έχουν – φαινομενικά – πιο δύσκολο έργο, αλλά δεν πρέπει να ξεχνάμε ότι ενίοτε τα… φαινόμενα απατούν.\nΔέχομαι βέβαια ότι τόσο η Σεντ Ετιέν όσο και η Άλκμααρ προέρχονται από πιο προηγμένα ποδοσφαιρικά πρωταθλήματα συγκριτικά με αυτό της Σουηδίας, αλλά από την άλλη μεριά και ο Άγιαξ που γλίτωσε στο τσακ την ήττα μέσα στο Άμστερνταμ από τον ΠΑΟΚ, ολλανδική ομάδα είναι.\nΤο μεγάλο ζητούμενο για τον ΠΑΣ έγκειται στο για το εάν και κατά πόσο μπορεί να σταθεί το ίδιο ανταγωνιστικά και μακριά από την έδρα του, διότι αν κρίνουμε από τη διαχείριση του αγώνα με την Οντ στην Νορβηγία, τα πράγματα δεν είναι και τόσο… ενθαρρυντικά. Όταν δηλαδή έχεις κερδίσει με σκορ 3-0 και σου χρειάζεται ο έξτρα χρόνος της παράτασης για να περάσεις στην επόμενη φάση, κάτι δεν πηγαίνει καλά…\nΗ Άλκμααρ έχασε τον καλύτερό της παίκτη τον πρώτο της σκόρερ τον Γιάνσεν ο οποίος πουλήθηκε έναντι 20 εκατομμυρίων στην Τότεναμ. Κάποια από αυτά τα λεφτά χρησιμοποιήθηκαν για ορισμένες καλές μεταγραφές με παίκτες που σίγουρα μπορούν να βοηθήσουν την ομάδα. Στα φιλικά τα πήγε περίφημα καθώς τα κέρδισε όλα και δικαιολογημένα προβάλλεται ως το φαβορί της αναμέτρησης.\nΌσο για την Σεντ Ετιέν, αυτή δεν άλλαξε ιδιαίτερα σε σχέση με πέρσι, οπότε πάνω – κάτω ξέρουμε τι θα δούμε από αυτή. Στα φιλικά δεν τα πήγε ιδιαίτερα καλά, αλλά αυτό δεν σημαίνει ότι απόψε δεν θα πάρει το επιθυμητό αποτέλεσμα. Πρόκειται για μια καλή και μεστή ομάδα που δίνει προσοχή και έμφαση στην άμυνα. Ουσιαστικά έχει την ίδια λογική με αυτήν του Κετσπάγια δηλαδή. Την ΑΕΚ δεν έτυχε να την δω σε κανένα από τα φιλικά που έδωσε, οπότε δεν μπορώ να εκφέρω ασφαλή άποψη. Γνωρίζοντας όμως τον τρόπο που κοουτσάρει τις ομάδες του ο Τιμούρ Κετσπάγια, θεωρώ βέβαιο ότι απόψε το βράδυ θα κατέβει να παίξει πολύ αμυντικά. Επειδή και η Σεντ Ετιέν δεν φημίζεται για την επιθετική της δεινότητα, το πιθανότερο είναι να πραγματοποιηθεί ένα παιχνίδι χωρίς πολλές και… βαρυσήμαντες φάσεις μπροστά στις δύο εστίες. Τόσο το under 2,5 γκολ (1.70 στην BET8.GR), όσο και το Χ του ημιχρόνου, έχουν λογική και μπορούν να επαληθευτούν.\nΑφού λοιπόν ευχηθούμε καλή επιτυχία στις ελληνικές ομάδες, θα περάσουμε να δούμε και 3-4 σημεία από τα υπόλοιπα ματς.\nΌπως σας έχω ξαναπεί, προσωπικά ασχολούμαι… αμυδρά με το Europa League και αυτό αποτελεί μια συνειδητή μου απόφαση εδώ και αρκετά χρόνια. Μην περιμένετε λοιπόν, μεγάλες και σπουδαίες αναλύσεις. Βάζοντας κάτω τα ρόστερ, καθώς και τον βαθμό ετοιμότητας των ομάδων, δίνω προβάδισμα στην Σπαρτάκ Μόσχας, τη Λιλ και τη Λοκομοτίβ Ζάγκρεμπ.\nΑντιθέτως, δεν θα απέκλεια πιθανές εκπλήξεις στις αναμετρήσεις Γκέτεμποργκ – Ελσίνκι, Μπασακσεχίρ – Ριέκα, Βοϊβοντίνα – Ντιναμό Μινσκ και Αμπερντίν – Μάριμπορ. Θεωρώ ότι οι μπουκ αδικούν τις τέσσερις φιλοξενούμενες ομάδες με τις χαμηλές αποδόσεις που επέλεξαν να δώσουν στους γηπεδούχους.\nΦίλες και φίλοι δεν νομίζω ότι έχω να προσθέσω τίποτα περισσότερο για τα σημερινά ματς του τρίτου προκριματικού γύρου για το Europa League. Για ότι νεότερο προκύψει θα τα πούμε στο twitter.\nΈχεις κάποιο στοίχημα στο… μυαλό σου το οποίο δεν μπορείς να το βρεις πουθενά; Ο STOIXIMAN.GR είναι στην διάθεσή σου για οποιοδήποτε στοίχημα! Ζήτησε το και θα καταβάλουμε κάθε προσπάθεια για να στο προσφέρουμε! Για περισσότερες πληροφορίες κλικάρετε ΕΔΩ.


Υάδες, Αθήνα-Γαλάτσι | Cafe Bar Restaurants\nΕισαι > ΚΟΣΜΟΣ > Ελλάδα > Αττική > Αθήνα > Γαλάτσι>\nΥάδες\t(Γαλάτσι, Αθήνα)\nΚριτικές για Υάδες\nΚριτική για Υάδες από 11 Ιουλ 2013\nΩραιο μαγαζι,εχει δροσια,δεντρα, βλεπεις θεα την αθηνα,οι τιμες ακριβες 2 μπυρες ποτυρι η πιο φθηνη και ενα απλο ποτυρι τσαι ροδακινο 16 ευρω\nΚριτική για Υάδες από 11 Σεπ 2012\nΜου αρέσει πολυ! Ο χώρος και η θέα το κάνουν πολυ όμορφο. Λίγο την εξυπηρέτηση θα ήθελα πιο άμεση. Τιμές πολυ καλές!\nΚριτική για Υάδες από 03 Φεβ 2012\nΠολυ ωραιο καταστημα σε εξαιρετικη τοποθεσια: στον περιφερειακο Γαλατσιου, με θεα ολη την Αθηνα. Ο χωρος ζεστος και ανετος το χειμωνα και δροσερος το καλοκαιρι, αφου η θεση του στο Αττικο Αλσος ειναι προνομιακη. Μεγαλο ατου πως εχει και το θεατρο ακριβως διπλα, οποτε ενας καφες συνδυαζεται ανετα και με μια ωραια παρασταση/συναυλια.\nΣτα μειον, οτι δεν εχει καποιες ιδιαιτερες μουσικες επιλογες και το service ειναι αργο σχετικα, μιας και οι πελατες ειναι πολλοι. Ισως θα επρεπε να το προσεξουν αυτο. Οι τιμες γερνουν προς το ακριβο, μιας και το καταστημα ειναι απο τα προνομιουχα λογω τοπου και διακοσμησης.\nΚριτική για Υάδες από 08 Απρ 2011\nΠολύ ωραία θέα, η ανάπλασή του είναι αξιοπρόσεκτη, ο καφές αρκετά καλός. Έχει και καλή κάλυψη WiFi για όσους την χρειάζονται. Το φαγητό δεν το έχω δοκιμάσει. Αξίζει ειδικά Ανοιξη-Καλοκαίρι.\nΚριτική για Υάδες από 04 Νοε 2010\nΑν μου λέγανε ότι ο ιδιοκτήτης της Verde,ήταν ιδιοκτήτης κι αυτού του μαγαζιού δεν θα μου έκανε μεγάλη εντύπωση.Δεν ξέρω αλλά μου την θύμιζε αρκετα.Πολύ ωραία η θέα και η τοποθεσια γενικά.Το καλοκαίρι πρεπει να είναι πραγματικά πολύ ωραία.Διακόσμηση τίποτα το ιδιαίτερο, full mainstream μουσική,και ανεβασμένες τιμές,και μου φάνηκε ότι το σέρβις ήταν λίγο αργό.\nΓράψε την κριτική σου για Υάδες


Διαταραχές στην όσφρηση - ανοσμία - Πλιούτας Ιωάννης FEBORL- HNS\nΠάθηση Διαταραχές στην όσφρηση – ανοσμία\nΗ όσφρηση καθορίζει τη γεύση και την γευστικότητα των τροφίμων και των ποτών. Μαζί με το τρίδυμο, χρησιμεύει ως σύστημα παρακολούθησης των εισπνεόμενων χημικών ουσιών. Επίσης, στην ανίχνευση και των επικίνδυνων ουσιών, όπως το φυσικό αέριο και ο καπνός, και των οσμών που είναι κοινές στην καθημερινή ζωή. Οι διαταραχές στην όσφρηση (ή η πλήρης ανοσμία) επηρεάζουν το 1% των ατόμων ηλικίας κάτω των 60 ετών και περισσότερο από το 50% του πληθυσμού πέρα από αυτήν την ηλικία.\nΌσφρηση και είδη διαταραχών.\n1) ανοσμία ( απουσία αίσθησης οσμής)\n2) υποσμία ( μειωμένη οσφρητική ικανότητα)\n3) δυσοσμία ( παραμορφωμένη αίσθηση όσφρησης)\n4) φαντοσμία (ψευδαίσθηση όσφρησης)\n5) αγνοσία (ανικανότητα να ταξινομεί, να αντιπαραβάλλει ή να προσδιορίζει τις αισθήσεις οσμής προφορικά, αν και η ικανότητα διακρίσεως μεταξύ οσμών μπορεί να είναι φυσιολογική).\nΓιατί έχασα την όσφρησή μου;\nΠολλοί ασθενείς εμφανίζουν δυσλειτουργία στην όσφρηση που οφείλεται σε μια ή περισσότερες από τις ακόλουθες αιτίες: απόφραξη ρινικής κοιλότητας ή ρινοκολπίτιδα, λοίμωξη στο ανώτερο αναπνευστικό, τραύμα κρανίου και συγγενείς αιτίες. Η γήρανση, η έκθεση σε τοξίνες και ιδιοπαθείς αιτίες μπορεί να ευθύνονται για την ανοσμία.\n1. Ρινικά αίτια\nΗ ρινική απόφραξη προκαλούμενη από οξεία διόγκωση του ρινικού βλεννογόνου, όγκους, ρινικούς πολύποδες ή οστικές παραμορφώσεις μπορεί να οδηγήσει σε ανοσμία ή υποσμία. Επιπλέον, συχνά οι ασθενείς αναφέρουν απώλεια στην όσφρηση κατά τη διάρκεια μιας λοίμωξης του ανώτερου αναπνευστικού. Γενικά αυτή η απώλεια οφείλεται σε απόφραξη των αεραγωγών δευτερογενώς από οίδημα του βλεννογόνου. H οόσφρηση θα πρέπει να βελτιωθεί ή να «επιστρέψει» εντελώς μετά την ανακούφιση από την απόφραξη.\nΟι ιογενείς λοιμώξεις καταστρέφουν το οσφρητικό νευροεπιθήλιο. Ο ιός Parainfluenza τύπου 3 φαίνεται να είναι ιδιαίτερα επιζήμιος για την όσφρηση. Η μόλυνση από τον ιό της ανθρώπινης ανοσοανεπάρκειας (HIV) συνδέεται με μια υποκειμενική αλλοίωση της γεύσης και της οσμής που μπορεί να γίνει πιο σοβαρή, όσο εξελίσσεται η ασθένεια.\nΕπίπτωση του νέου κορωνοϊού Covid-19 στην αίσθηση της όσφρησης.\nΤις πρώτες δύο εβδομάδες της εμφάνισης της πανδημίας στη χώρα μας, παρατήρησα στο ιατρείο μου στην Πετρούπολη μια ανεξήγητη εμφάνιση 4 περιστατικών πλήρους και αιφνίδιας ανοσμίας. Επίσης, περίεργο ήταν το γεγονός πως σε όλα αυτά τα περιστατικά η κλινική εξέταση ήταν εντελώς αρνητική. Η ενδοσκόπηση της μύτης ήταν φυσιολογική πλήν μιας έντονης πραγματικά ερυθρότητος του βλεννογόνου. Το γεγονός αυτό με θορύβησε και μετά από συνεννόηση με την ηγεσία του ΕΟΔΥ αντιληφθήκαμε την πολύ στενή συσχέτιση του νέου κορωνοϊού με τις διαταραχές όσφρησης. Η σχέση των κορωνοϊων με την ανοσμία έχει αναδειχθεί ήδη από το 2006 με την συγκεκριμένη εργασία.\nΠλέον, δύο εβδομάδες μετά, η επίδραση του κορωνοϊού στην αίσθηση της όσφρησης φαίνεται να παγιώνεται στη συνείδηση της ΩΡΛ κοινότητος. Ιδιαίτερη σημασία πρέπει να επιδεικνύουν οι γιατροί ΩΡΛ ώστε να αποφεύγουν τη χορήγηση κορτιζόνης σε τέτοια περιστατικά. Η κορτιζόνη παραμένει στη φαρέτρα μας σε περιστατικά ανοσμίας , αλλά στην περίοδο αυτή της πανδημίας πρέπει να μην χρησιμοποιείται λόγω της πιθανής ανοσοκαταστολής και της συγκάλυψης τυχόν σημείων φλεγμονής, όπως ο πυρετός.\nΣε περίπτωση που εμφανίσετε ανοσμία, καλέστε τον ιατρό σας. Αυτοπεριοριστείτε.\nΠλιούτας Ιωάννης Πετρούπολη 25/03/2020.\n3. Κρανιοεγκεφαλικές κακώσεις\nΠερίπου στο 5-10% των ασθενών με τραύμα κεφαλής αναφέρεται απώλεια όσφρησης. Ο βαθμός της οσφρητικής απώλειας σχετίζεται με δύο πράγματα: τη σοβαρότητα του τραύματος και τη θέση του κρανιακού τραύματος. Η ανοσμία είναι πιθανό να εμφανιστεί στα ινιακά τραύματα. Ωστόσο, τραύμα της περιοχή του μετωπιαίου οστού προκαλούν συχνότερα οσφρητική απώλεια. Το κρανιακό τραύμα μπορεί να επιφέρει μονόπλευρη ή αμφίπλευρη εξασθένιση της οσμής σε ποσοστό έως 15% των περιπτώσεων. Η ανοσμία είναι συχνότερη από την υποσμία. Η οσφρητική δυσλειτουργία είναι πιο συχνή όταν συνδέεται με απώλεια της συνείδησης και πιο σοβαρή σε τραύματα στο κεφάλι (βαθμού ΙΙ-V) και κατάγματα κρανίου. Τα τραύματα και τα κατάγματα στο μετωπιαίο οστό διαρηγνύουν το τετρημμένο πέταλο και τα οσφρητικά νεύρα που τη διαπερνούν. Ανοσμία, επίσης, μπορεί να υπάρξει μετά τραύμα στην ινιακή κοιλότητα. Μόλις, αναπτυχθεί ανοσμία μετά από τραύμα, είναι συνήθως μόνιμη, εκτιμάται ότι μόνο το 10% των ασθενών αναρρώνει ή βελτιώνεται. Η θεραπεία με θειικό ψευδάργυρο μπορεί να βελτιώσει την όσφρηση.\n4. Συγγενή αίτια\nΊσως ο πιο γνωστός τύπος συγγενούς ανοσμίας είναι το σύνδρομο Kallmann, μια διαταραχή που συνδέεται με το X χρωμόσωμα. Το σύνδρομο Kallmann χαρακτηρίζεται από υπογοναδοτροπικό υπογοναδισμό, ο οποίος προκύπτει όταν οι νευρώνες των οσφρητικών υποδοχέων και οι νευρώνες που συνθέτουν και απελευθερώνουν την ορμόνη γοναδοτροπίνη αποτυγχάνουν να μεταναστεύσουν σωστά στο οσφρητικό πλακώδες. Το υπεύθυνο γονίδιο (KAL) έχει κλωνοποιηθεί.\n5. Γήρας – τρίτη ηλικία.\nΟι ασθένειες που σχετίζονται με την γήρανση και την άνοια μπορούν να οδηγήσουν σε απώλεια της όσφρησης. Η οσφρητική ευαισθησία τείνει να μειωθεί απότομα κατά την 6η-7η δεκαετία της ζωής. Ανατομικά, τα κυτταρικά στοιχεία που σχετίζονται με την όσφρηση μειώνονται με την ηλικία, όπως και ο οσφρητικός βολβός (που βρίσκεται στη βάση του μετωπιαίου φλοιού). Η νόσος του Alzheimer και η ασθένεια Parkinson μπορεί να σχετίζονται με οσφρητική δυσλειτουργία. Σε αυτούς τους ασθενείς, ο πιθανότερος μηχανισμός είναι η βλάβη του οσφρητικού βολβού ή του κεντρικού οσφρητικού φλοιού, με αποτέλεσμα την απώλεια της οσφρητικής ανίχνευσης και της ικανότητας αναγνώρισης της οσμής.\nΗ οσφρητική απώλεια από τοξίνες μπορεί να συμβεί σε μια περίοδο ημερών ή ετών. Η έκθεση σε φορμαλίνη είναι ένα παράδειγμα τοξικότητας που συσσωρεύεται για μια περίοδο ετών. Οι περισσότεροι παράγοντες που προκαλούν οσφρητική απώλεια είναι είτε αέρια είτε αεροζόλ που εισέρχονται στην μύτη με την εισπνοή.\nΣε ασθενείς με κατάθλιψη και σχιζοφρένεια η απώλεια όσφρησης μπορεί να είναι μέρος της ασθένειας τους. Ενώ οι ασθενείς με κατάθλιψη έχουν κάποια αλλοιωμένη γευστική ικανότητα, η ικανότητα ταυτοποίησης των οσμών είναι συνήθως φυσιολογική, όταν αυτό δε συμβαίνει η οσφρητική απώλεια πιθανότατα να οφείλεται σε πρόβλημα στο ΚΝΣ. Μπορεί τα ίδια χημικά που προκαλούν συμπτώματα κατάθλιψης να επηρεάζουν και τις νευρικές συνδέσεις μεταξύ του μεταιχμιακού συστήματος και του υποθαλάμου.\n7. Μηνιγγίωμα και ανεύρυσμα.\nΤο μηνιγγίωμα της κατώτερης περιοχής του μετωπιαίου είναι η συχνότερη αιτία ανοσμίας από νεόπλασμα, σπανίως μπορεί να εμφανιστεί με γλοίωμα του μετωπιαίου λοβού. Περιστασιακά, τα αδενώματα της υπόφυσης, τα κρανιοφαρυγγιώματα και τα ανευρύσματα του πρόσθιου τμήματος του Willis εκτείνονται εμπρός και προκαλούν βλάβη στις οσφρητικές δομές. Αυτοί οι όγκοι και τα αμαρτώματα μπορούν να προκαλέσουν επιληπτικές κρίσεις με οσφρητικές ψευδαισθήσεις, υποδεικνύοντας την εμπλοκή του κροταφικού λοβού.\nΗ γνώση της έναρξης και της ανάπτυξης μιας οσφρητικής διαταραχής μπορεί να είναι υψίστης σημασίας για τη διάγνωση. Μονομερής ανοσμία είναι σπάνιο σύμπτωμα και μπορεί να αναγνωριστεί με δοκιμή όσφρησης ξεχωριστά σε κάθε ρινική κοιλότητα. Η αμφίπλευρη ανοσμία, από την άλλη πλευρά, απαιτεί ιδιαίτερη προσοχή. Οι ασθενείς με ανοσμία συνήθως παραπονιούνται για απώλεια αίσθησης γεύσης, παρόλο που η ουδός της γεύσης είναι εντός των κανονικών ορίων. Στην πραγματικότητα, διαμαρτύρονται για απώλεια της ικανότητας ανίχνευσης της γεύσης, η οποία είναι κυρίως οσφρητική λειτουργία.\nΗ φυσική εξέταση θα πρέπει να περιλαμβάνει πλήρη εξέταση των ωτών, της ανώτερης αναπνευστικής οδού, της κεφαλής και της περιοχής του τραχήλου. Η παθολογία σε κάθε περιοχή της κεφαλής και του τραχήλου μπορεί να οδηγήσει σε οσφρητική δυσλειτουργία. Η παρουσία ορώδους μέσης ωτίτιδας μπορεί να υποδηλώνει παρουσία ρινοφαρυγγικής μάζας ή φλεγμονής. Η προσεκτική ρινική εξέταση για ρινική μάζα, θρόμβο, πολύποδες και φλεγμονής στην ρινική κοιλότητα είναι κρίσιμη. Η ρινοσκόπηση θα πρέπει να συμπληρώνεται με ενδοσκοπική εξέταση της ρινικής κοιλότητας και του ρινοφάρυγγα. Οι δυο αυτές διαδικασίες μπορεί να μας οδηγήσουν σε παθολογικά ευρήματα όπως μάζα ρινός ή φλεγμονή του κόλπου.\nΟι μάζες στο ρινοφάρυγγα που προεξέχουν στην στοματική κοιλότητα ή η πυώδης έκκριση εντός του στοματοφάρυγγα μπορεί να παρατηρηθούν κατά τη διάρκεια της εξέτασης του στόματος. Η περιοχή του τραχήλου πρέπει να ψηλαφείται για τυχόν ύπαρξη μαζών ή θυροειδοπάθειας. Η νευρολογική εξέταση που δίνει έμφαση στα κρανιακά νεύρα, την παρεγκεφαλιδική και αισθητοκινητική λειτουργία είναι απαραίτητη. Πρέπει επίσης να αξιολογηθεί η γενική διάθεση του ασθενούς και να σημειωθούν σημεία κατάθλιψης.\nΑπαιτείται αξονική τομογραφία (CT) ή απεικόνιση μαγνητικού συντονισμού (MRI) της κεφαλής για τον αποκλεισμό των νεοπλασμάτων του πρόσθιου κρανιακού βόθρου, της παραρρινοκολπίτιδας και των νεοπλασμάτων της ρινικής κοιλότητας και των παραρρίνιων κόλπων. Οι ανωμαλίες των οστών παρατηρούνται καλύτερα με CT, ενώ η μαγνητική τομογραφία είναι χρήσιμη για την αξιολόγηση των οσφρητικών βολβών, των κοιλιών και άλλων μαλακών οστών του εγκεφάλου. Η στεφανιαία CT είναι βέλτιστη για την αξιολόγηση του τετρημμένου πετάλου, του πρόσθιου κρανιακού βόθρου και της ανατομίας του ιγμορείου.\nΠρος το παρόν, δεν υπάρχουν μέθοδοι για τη διαφοροποίηση της αισθητηριακής από την νευρική απώλεια όσφρησης. Ευτυχώς, το ιστορικό της απώλειας της όσφρησης παρέχει σημαντικές ενδείξεις για την αιτία της απώλειας. Οι κύριες αιτίες της οσφρητικής δυσλειτουργίας είναι το τραύμα κεφαλής και οι ιογενείς λοιμώξεις. Το τραύμα κεφαλής είναι η πιο συχνή αιτία ανοσμίας στα παιδιά και τους ενήλικες, ενώ οι ιογενείς λοιμώξεις είναι συνηθέστερες αιτίες ανοσμίας στους ηλικιωμένους.\nΟΣΦΡΗΤΙΚΗ ΑΠΩΛΕΙΑ ΜΕΤΑΦΟΡΑΣ\nΗ θεραπεία για τους ασθενείς με οσφρητική απώλεια μεταφοράς εξαιτίας αλλεργικής ρινίτιδας, βακτηριακής ρινίτιδας και ρινοκολπίτιδας, πολυπόδων, νεοπλασμάτων και ανατομικών ανωμαλιών της ρινικής κοιλότητας, μπορεί να πραγματοποιηθεί ορθολογικά και να επιφέρει μεγάλη πιθανότητα βελτίωσης. Οι ακόλουθες θεραπείες είναι οι συχνότερες και οι πιο αποτελεσματικές για την αποκατάσταση της όσφρησης: (1) διαχείριση των αλλεργιών, (2) αντιβιοτική αγωγή, (3) τοπική και συστηματική θεραπεία με γλυκοκορτικοειδή και (4) εγχειρήσεις για αφαίρεση ρινικών πολυπόδων, για ευθειασμό ρινικού διαφράγματος και για χρόνια ρινοκολπίτιδα.\nΝΕΥΡΑΙΣΘΗΤΗΡΙΑΚΗ ΑΠΩΛΕΙΑ ΟΣΦΡΗΣΗΣ\nΔεν υπάρχει αποδεδειγμένη αποτελεσματική θεραπεία για την νευραισθητηριακή απώλεια στην όσφρηση. Ευτυχώς, συμβαίνει σπάνια. Μερικοί ιατροί υποστηρίζουν την θεραπεία με ψευδάργυρο και βιταμίνες. Η μεγάλη έλλειψη ψευδαργύρου μπορεί να οδηγήσει σε απώλεια και παραμόρφωση στην όσφρηση αναμφισβήτητα. Η θεραπεία με βιταμίνες αποτελεί κυρίως θεραπεία με βιταμίνη Α. Ο εκφυλισμός του επιθηλίου συνδέεται με ανεπάρκεια βιταμίνης Α που μπορεί να προκαλέσει ανοσμία, αλλά η ανεπάρκεια βιταμίνης Α δεν είναι κλινικό πρόβλημα στις δυτικές κοινωνίες. Η έκθεση στον καπνό του τσιγάρου και σε άλλες τοξικές χημικές ουσίες μπορεί να προκαλέσει μεταπλασία του οσφρητικού επιθηλίου. Μπορεί να συμβεί αυθόρμητη ανάκτηση της όσφρησης με τη διακοπή της έκθεσης στον τοξικό παράγοντα. Ωστόσο, η παροχή συμβουλών σε ασθενείς είναι χρήσιμη σε αυτές τις περιπτώσεις.\nΑΠΩΛΕΙΑ ΟΣΦΡΗΣΗΣ ΣΧΕΤΙΚΗ ΜΕ ΤΗΝ ΓΗΡΑΝΣΗ (ΠΡΕΣΒΥΟΣΜΙΑ)\nΌπως αναφέρθηκε, περισσότεροι από το ήμισυ ηλικιωμένων άνω των 60 ετών πάσχουν από οσφρητική δυσλειτουργία. Δεν υπάρχει αποτελεσματική θεραπεία για την πρεσβυοσμία, αλλά είναι σημαντικό να συζητηθεί το πρόβλημα με τους ηλικιωμένους ασθενείς. Μπορεί να αποβεί καθησυχαστικό στους ασθενείς όταν ο ιατρός αναγνωρίζει και εκτιμά ότι οι διαταραχές της όσφρησης είναι κοινό χαρακτηριστικό των ηλικιωμένων. Επιπλέον, μπορούν να προκύψουν άμεσα οφέλη από την έγκαιρη αναγνώριση του προβλήματος. Η συχνότητα εμφάνισης ατυχημάτων που σχετίζονται με το φυσικό αέριο είναι δυσανάλογα υψηλή στους ηλικιωμένους και ίσως οφείλεται εν μέρει στην σταδιακή απώλεια της όσφρησης. Πολλοί ηλικιωμένοι ασθενείς με οσφρητική δυσλειτουργία παρουσιάζουν μείωση της αίσθησης της γεύσης και θεωρούν απαραίτητη την εισαγωγή τροφών με έντονη γεύση στην διατροφή τους. Η πιο κοινό παράδειγμα είναι η αύξηση της ποσότητας του αλατιού στην τροφή τους. Η προσεκτική παροχή συμβουλών μπορεί να βοηθήσει στην ανάπτυξη υγιεινών στρατηγικών για την αντιμετώπιση της μειωμένης όσφρησης.\nΗ ανερχόμενη οσφρητική δυσλειτουργία εξαρτάται σε μεγάλο βαθμό από την αιτιολογία. Όταν αυτή προέρχεται από πολύποδες, νεοπλάσματα, οίδημα βλεννογόνου και σκολίωση ρινικού διαφράγματος είναι αναστρέψιμη. Όταν ο ρινικός βλεννογόνος απελευθερωθεί, η οσφρητική ικανότητα πρέπει να επανέλθει. Οι περισσότεροι ασθενείς που χάνουν την όσφρηση τους κατά τη διάρκεια λοίμωξης του ανώτερου αναπνευστικού συστήματος ανακτούν πλήρως την οσφρητική τους ικανότητα, ωστόσο, μικρό ποσοστό ασθενών δεν την ανακτά ποτέ.\nΟι διαταραχές στην όσφρηση προκαλούνται από συνθήκες που παρεμποδίζουν την πρόσβαση μιας οσμηρής ουσίας στο οσφρητικό νευροεπιθήλιο (απώλεια μεταφοράς) ή προκαλούν βλάβη στην περιοχή του υποδοχέα (αισθητηριακή απώλεια) ή προκαλούν βλάβη στις κεντρικές οσφρητικές οδούς (νευρική απώλεια).\nΤΑΞΙΝΟΜΗΣΗ ΑΠΩΛΕΙΑΣ ΟΣΦΡΗΣΗΣ\nΗ οσφρητική απώλεια μεταφοράς μπορεί να προκύψει από τις ακόλουθες καταστάσεις : πρήξιμο του ρινικού βλεννογόνου από οξείες ιογενείς λοιμώξεις του ανώτερου αναπνευστικού συστήματος, βακτηριακή ρινίτιδα και ιγμορίτιδα, ανατομικές αλλαγές στην ρινική κοιλότητα (π.χ. σκολίωση ρινικού διαφράγματος, πολύποδες και νεοπλάσματα).\nΗ αισθητηριακή απώλεια όσφρησης οφείλεται σε βλάβη του οσφρητικού νευροεπιθηλίου από οποιαδήποτε από τις ακόλουθες αιτίες: ιογενείς λοιμώξεις, νεοπλάσματα, εισπνοή τοξικών χημικών ουσιών, φάρμακα που επηρεάζουν τον κυτταρικό κύκλο και θεραπεία των ακτινοβολιών στο κεφάλι.\nΝΕΥΡΙΚΗ ΑΠΩΛΕΙΑ ΟΣΦΡΗΣΗΣ\nΟι νευρικές διαταραχές στην όσφρηση μπορεί να συμβεί με διάφορους τρόπους: τραύμα κεφαλής (με ή χωρίς θραύση του πρόσθιου κρανιακού τοιχώματος ή της πτυχωτής πλάκας), Νόσος του Parkinson, ασθένεια Alzheimer, σύνδρομο Korsakoff , ανεπάρκεια βιταμίνης Β12, νεοπλάσματα του πρόσθιου κρανιακού βόθρου, νευροχειρουργικές διαδικασίες, χορήγηση νευροτοξικών παραγόντων (π.χ. αιθανόλη, αμφεταμίνες, τοπική κοκαΐνη, αμινογλυκοσίδες, τετρακυκλίνη, καπνός τσιγάρου) και σε ορισμένες συγγενείς διαταραχές όπως το σύνδρομο Kallmann. Άλλες ενδοκρινικές διαταραχές μπορεί να επηρεάσουν την αντίληψη της οσμής, συμπεριλαμβανομένου του συνδρόμου Cushing, του υποθυρεοειδισμού και του σακχαρώδη διαβήτη.\nΟι μοριακές πτυχές της οσμής γίνονται πλέον κατανοητές. Στα θηλαστικά, υπάρχουν πιθανώς 300-1000 γονίδια οσφρητικών υποδοχέων που ανήκουν σε 20 διαφορετικές οικογένειες που βρίσκονται σε διαφορετική ομάδα χρωμοσωμάτων. Τα γονίδια του υποδοχέα είναι σε περισσότερες από 20 διαφορετικές χρωμοσωμικές θέσεις. Οι οσφρητικές πρωτεΐνες του υποδοχέα είναι G-πρωτεΐνες και χαρακτηρίζονται από την παρουσία 7 α-ελικοειδών διαμεμβρανικών περιοχών. Κάθε οσφρητικός νευρώνας εκφράζει μόνο ένα ή το πολύ μερικά γονίδια του υποδοχέα, παρέχοντας την μοριακή βάση της διάκρισης της οσμής. Το οσφρητικό σύστημα χαρακτηρίζεται από τρία σημαντικά χαρακτηριστικά: (1) η μεγάλη οικογένεια των γονιδίων του υποδοχέα εμφανίζει αξιοσημείωτη ποικιλομορφία που επιτρέπει την ανταπόκριση σε μια ποικιλία οσμών, (2) οι πρωτεΐνες του υποδοχέα επιδεικνύουν εξαιρετική ειδικότητα που επιτρέπει τη διάκριση οσμών και (3) οι ενώσεις των οσμών διατηρούνται καλά στη μνήμη πολύ καιρό μετά το περιστατικό που σχημάτισε την σύνδεση.\nΗ αισθητηριακή αξιολόγηση της οσφρητικής δυσλειτουργίας είναι απαραίτητη για: (1) την επιβεβαίωση του συμπτώματος που βιώνει ο ασθενής, (2) αξιολόγηση της αποτελεσματικότητας της θεραπείας και (3) τον προσδιορισμό του βαθμού της βλάβης.\nΒήμα 1: Προσδιορισμός των αισθήσεων ποιοτικά\nΥπάρχουν διάφορες μέθοδοι για την αξιολόγηση της όσφρησης.\nODOR STIX TEST\nΗ δοκιμή Odor Stix χρησιμοποιεί μια συσκευή χορήγησης οσμών που μοιάζουν με στυλό. Διατηρείται περίπου 3-6 ίντσες από την μύτη του ασθενούς για να ελεγχθεί η γενική αντίληψη του οσμηρού.\nThe Twelve-Inch Alcohol Test\nΣε μια άλλη δοκιμή που εκτιμά την αντίληψη μιας οσμής, η δοκιμή αλκοόλης 12-ιντσών, χρησιμοποιείται ισοπροπυλική αλκοόλη που διατηρείται 12 ίντσες μακριά από τη μύτη του ασθενούς.\nΓενικά αναφέρεται σε αυτοκόλλητα ή αντικείμενα από χαρτόνι που έχουν υποστεί επεξεργασία με αρωματική επικάλυψη.\nΠΑΝΕΠΙΣΤΗΜΙΟ ΠΕΝΣΥΛΒΑΝΙΑΣ ΔΟΚΙΜΗ ΑΝΑΓΝΩΡΙΣΗΣ ΟΣΜΗΣ (SMELL IDENTIFICATION TEST, UPSIT)\nΜια πολύ ανώτερη δοκιμή του Πανεπιστημίου Πενσυλβάνιας είναι η δοκιμή αναγνώρισης οσμής. Αυτή η δοκιμή χρησιμοποιεί επιλεγμένα αντικείμενα, τα οποία χαρακτηρίζονται από μικροενθυλακώμενες scratch-and-sniff οσμές. Για παράδειγμα, ένα από τα αντικείμενα αναφέρεται : «Αυτή η οσμή μυρίζει περισσότερο όπως (α) μπανάνα, (β) σοκολάτα, (γ) κρεμμύδι, ή (δ) φρούτα και ο ασθενείς καλείται να απαντήσει μια από τις εναλλακτικές. Η δοκιμή είναι αρκετά αξιόπιστη και είναι ευαίσθητη στις ηλικιακές διαφορές και στο φύλο. Πρόκειται για ακριβή ποσοτικό προσδιορισμό του βαθμού οσφρητικού ελλείμματος. Τα άτομα με ολική απώλεια οσφρητικής λειτουργίας βαθμολογούνται 7-19 από τα 40. Η μέση βαθμολογία για άτομα με ολική ανοσμία είναι ελαφρώς υψηλότερη, λόγω της συμπερίληψης ορισμένων οσμών που διεγείρουν το τρίδυμο νεύρο.\nΒήμα 2: Προσδιορισμός του ορίου ανίχνευσης\nΑφού ο ιατρός προσδιορίζει ποιοτικά τις διαταραχές όσφρησης, το δεύτερο βήμα της αισθητηριακής αξιολόγησης είναι να καθιερωθεί ένα όριο ανίχνευσης για την οσμή της φαινυλαιθυλικής αλκοόλης. Αυτό το κατώφλι καθορίζεται με τη χρήση ενός βαθμωτού ερεθίσματος. Η ευαισθησία για κάθε πλευρά της μύτης προσδιορίζεται με ένα όριο ανίχνευσης για την φαινυλ-αιθυλ μεθυλ αιθυλ καρβινόλη. Η αντίσταση της ρινός μπορεί επίσης να μετρηθεί με πρόσθια ρινομανομετρία για κάθε πλευρά της μύτης.